**KERETMEGÁLLAPODÁS**

**(TERVEZET)**

a továbbiakban „Keretmegállapodás”, amely létrejött egyrészről a

**MÁV Magyar Államvasutak Zártkörűen Működő Részvénytársaság**

Cím: 1087 Budapest, Könyves Kálmán krt. 54-60.

Székhely: 1087 Budapest, Könyves Kálmán krt. 54-60.

Cégjegyzékszám: 01-10-042272

Cégbíróság: Fővárosi Törvényszék Cégbíróság

Adószám: 10856417-2-44

Statisztikai számjel: 10856417-5221-114-01

Számlázási cím: MÁV Zrt. 1087 Budapest, Könyves Kálmán krt. 54-60.

Számlaküldés címe: MÁV Zrt. 1426 Budapest, Pf.: 24.

Számlavezető pénzintézet: Kereskedelmi és Hitelbank Zrt.

Számlaszám: 10201006-50080399

Képviseli: Pál László általános vezérigazgató-helyettes

dr. Somlói József pályavasúti beszerzési igazgató

Szerződés teljesítése során eljár: MÁV Szolgáltató Központ Zrt.

Beszerzés és Logisztika Üzletág Környezetvédelem

Székhelye: 1087 Budapest, Könyves Kálmán krt. 54-60.,

Cégbíróság: Fővárosi Törvényszék Cégbírósága

Cégjegyzékszám: Cg. 01-10-045838

mint megrendelő, (a továbbiakban „**Megrendelő”**)

másrészről a

Név: ………………………………………

Cím: ………………………………………

Levelezési cím: ………………………………………

Számlavezető pénzintézete: ………………………………………

Számlaszáma: ………………………………………

Számlázási cím: ………………………………………

Adószáma: ………………………………………

Statisztikai számjele: ………………………………………

Cégbíróság: …....…………………………………

Cégjegyzék száma: ………………………………………

Képviseli: ………………………………………

mint vállalkozó (a továbbiakban: „**Vállalkozó**”, a továbbiakban Megrendelő és Vállalkozó együttesen: Felek, külön-külön, mint Fél) között, az alulírott napon és helyen, az alábbi feltételekkel:

1. **Preambulum**
   1. Megrendelő a közbeszerzésekről szóló 2015. évi CXLIII. törvény (a továbbiakban: Kbt.) 104. §-a alapján a Kbt. 105. § (1) bekezdés a) pontja szerinti keretmegállapodás megkötésére irányuló, Kbt. Második rész szerinti nyílt közbeszerzési eljárást folytatott le *„Havária-jellegű és rendkívüli eseményekből bekövetkező környezeti károk (felszín alatti szennyezések) felmérési, felszámolási és dokumentálási munkáinak beszerzése keretmegállapodás keretében 2016-2019. közötti időtartamra”* tárgyban, melynek eredményeként a Megrendelő Vállalkozóval, mint …… rész tekintetében[[1]](#footnote-1) nyertes ajánlattevővel köt Keretmegállapodást.
   2. Megrendelő a közbeszerzés tárgyával szemben támasztott szakmai követelményeket a közbeszerzési dokumentumokban határozta meg.

Megrendelő a közbeszerzési eljárás során benyújtott ajánlatokat megvizsgálta, egymással összevetette, a szükséges értékelést lefolytatta, és döntését az elbírálást követően az ajánlattevőkkel közölte. Megrendelő – a hivatkozott közbeszerzési eljárásban – hozott döntése szerint nyertes ajánlattevő a Vállalkozó lett.

Ilyen előzmények után a Szerződő Felek a közbeszerzési dokumentumoknak, valamint a Vállalkozó közbeszerzési eljárásban benyújtott ajánlatának megfelelően az alábbiak szerint állapodnak meg:

* 1. Szerződő Felek rögzítik, hogy a Keretmegállapodást a Kbt. 131. § (1) bekezdés rendelkezései alapján a fent hivatkozott közbeszerzési eljárásra tekintettel, annak részeként írják alá.
  2. A keretmegállapodásos eljárás az alábbi 2 részből áll:

Keretmegállapodásos eljárás 1.része:

Megrendelő "Havária-jellegű és rendkívüli eseményekből bekövetkező környezeti károk (felszín alatti szennyezések) felmérési, felszámolási és dokumentálási munkáinak beszerzése keretmegállapodás keretében 2016-2019. közötti időtartamra" tárgyban a Kbt. 104. §-a szerint, a Kbt. Második Része szerinti nyílt közbeszerzési eljárást folytatott le, melynek nyertes ajánlattevője Vállalkozó lett. Ezen közbeszerzési eljárás alapján került megkötésre jelen Keretmegállapodás. Az eljárásban Ajánlatkérő a teljesítés helyével összhangban részajánlattétel lehetőségét biztosította az alábbiak szerint:

1. rész: Közép-magyarországi régió: Budapest és környéke vasúthálózata (+ az 1. sz. vasúti fővonallal Hegyeshalom országhatárig), valamint Szeged és környéke vasúthálózata
2. rész: Kelet-magyarországi régió: Miskolc és környéke vasúthálózata, Debrecen és környéke vasúthálózata, Záhony és környéke vasúthálózata, Záhony-Port átrakási terület és vasúthálózata
3. rész: Nyugat-magyarországi régió: Pécs és környéke vasúthálózata, valamint Szombathely és környéke vasúthálózata

Keretmegállapodásos eljárás 2. része:

A 2. rész lebonyolítása során a Kbt. 105. § (1) bekezdés a) pontjában foglalt előírások alapján közvetlen eseti megrendelés alapján kerül sor a Megrendelő által ténylegesen megrendelt munkák elvégzésére a Keretmegállapodásban foglalt szabályok szerint.

* 1. A Vállalkozó ajánlatban szereplő és a Megrendelő által elfogadott a keretmegállapodás 2. sz. mellékletét képező egységárak alapján a Keretmegállapodáson belül minden konkrét esetre a Keretmegállapodás 1. sz. melléklete szerinti külön Eseti Megrendelés kerül megkötésre.
  2. Felek kötelezettséget vállalnak arra, hogy az Eseti Megrendelés teljesítése során a Keretmegállapodásban meghatározott feltételek szerint járnak el.
  3. A Keretmegállapodás részét képezik az ahhoz mellékletként való csatolás nélkül is az alábbi dokumentumok:
* a közbeszerzési eljárást megindító felhívás;
* a közbeszerzési eljárás dokumentációja és az esetleges kiegészítő tájékoztatás(ok);
* a Vállalkozó közbeszerzési eljárásban benyújtott és elfogadott ajánlata és annak hiánypótlása (amennyiben sor kerül rá).

A fentiekben említett közbeszerzési dokumentumok, illetőleg a jelen szerződés közötti, ugyanazon kérdésre vonatkozó bármely eltérés, ellentmondás, értelmezési nehézség esetén a dokumentumok hierarchiája (felsorolásban a legmagasabb rendűvel kezdve) a következő:

(1) a Kiegészítő tájékoztatás kérésére adott ajánlatkérői válaszok – amennyiben erre sor került;

(2) Ajánlati felhívás;

(3) közbeszerzési dokumentumok;

(4) Vállalkozó ajánlata;

(5) jelen Szerződés.

Vállalkozó az Ajánlati felhívást és a Dokumentumokat megismerte, az abban foglaltakat nyilatkozatával elfogadta.

* 1. A MÁV Szolgáltató Központ Zrt. Beszerzés és Logisztika Üzletága által a MÁV Zrt. és a MÁV Zrt. egyes leányvállalatai részére nyújtott szolgáltatások tárgyában kötött 8019/2013/SZK sz. Beszerzési és Logisztikai Szolgáltatási Szerződés I.f) pontja alapján a környezetvédelmi tevékenység elvégzése tekintetében a MÁV Szolgáltató Központ Zrt. Beszerzés és Logisztika Üzletág Környezetvédelem szervezet jár el.

Erre tekintettel a Keretmegállapodás teljesítése során, az Eseti megrendelések megküldése és kezelése, a teljesítéssel kapcsolatos szakmai koordináció, a teljesítés igazolása során a MÁV SZK Zrt. kijelölt kapcsolattartója jogosult eljárni.

1. **Fogalom meghatározások**

A Keretmegállapodásban a következő kifejezéseket az alábbiak szerint kell értelmezni:

**„BASWARE Teljesítésigazolás”:** a Megrendelő által kiállított pénzügyi teljesítésigazolás.

**„Bizalmas Információ”:** a másik fél üzleti tevékenységével kapcsolatos bármiféle és valamennyi információ, ideértve különösen a működésre, eljárásokra, módszerekre, könyvvitelre, technikai adatokra, know-how-ra vagy meglévő és lehetséges megrendelőkre vonatkozó vagy bármilyen más információ, melyet az adott Fél jogszerűen bizalmasként határozott meg.

**„Eseti Megrendelés”:** A konkrét eseti feladatokat meghatározó, a Keretmegállapodásban rögzített egységárak és feltételek alapján Megrendelő részéről történő megrendelés, mely alapján a Vállalkozó teljesít.

**„Elháríthatatlan külső okok” (vis maior):** minden olyan rendkívüli, előre nem látható tény, körülmény, amely a fél/felek érdekkörén kívül esik és elháríthatatlan. Így különösen vis maiornak minősülnek a természeti katasztrófák, háborús események, nemzetközi vagy nemzetvédelmi érdekből elrendelt csapatmozgások, sztrájk.

**„Munkaterület”:** azt a helyet, vagy azokat a helyeket jelenti, amelyeket a Megrendelő szabaddá vagy hozzáférhetővé tesz a Vállalkozó munkájának elvégzéséhez, továbbá az a terület, amelyet a Vállalkozó a Megrendelő beleegyezésével használ.

**„Műszaki ellenőr”:** a Megrendelő lebonyolító szervezetének képviselője, aki felelős a kivitelezés szakszerűségének folyamatos figyelemmel kíséréséért, az építőipari kivitelezői tevékenységről szóló 191/2009. (IX. 15.) Kormányrendelet szerinti műszaki ellenőrzési feladatok elvégzéséért. A Műszaki ellenőr felelős a Keretmegállapodás és az Eseti Megrendelés vonatkozásában a munkaterület átadásnak és az elkészült létesítmények átadás-átvételi eljárásának megszervezéséért, az átadási eljárások szabályszerűségéért, megvizsgálja az elkészült létesítményt és a Keretmegállapodásban foglaltak teljesülését.

**„Nap”:** naptári napot jelent kivéve, ha a Keretmegállapodás vagy jogszabály munkanapról rendelkezik. Amennyiben a nem munkanapokban megállapított határidő utolsó napja szabad- vagy munkaszüneti napra esik, abban az esetben a határidő a következő munkanapon jár le.

1. **A Keretmegállapodás tárgya, időtartama, teljesítés helye**
   1. A Keretmegállapodás alapján Megrendelő jogosult Eseti Megrendeléssel Vállalkozótól a „Havária-jellegű és rendkívüli eseményekből bekövetkező környezeti károk (felszín alatti szennyezések) felmérési, felszámolási és dokumentálási munkáit” a Keretmegállapodás 2. melléklete szerinti egységárakon megrendelni, Vállalkozó pedig köteles a munkát elvégezni. Felek kifejezetten megállapodnak, hogy a Megrendelő egyoldalú Eseti Megrendelésének elküldésével Vállalkozónak kötelezettsége keletkezik az Eseti Megrendelés teljesítésére.
   2. A Keretmegállapodást a Felek általi aláírás napjától – amennyiben a szerződést a Felek nem ugyanazon napon írják alá, úgy a szerződés aláírásának napja, az utolsó aláíró aláírásának napja - számított 36 hónapra, határozott időre kötik azzal, hogy a 5.1. pontban megállapított keretösszeg kimerülésével a Keretmegállapodás ezen időpont előtt is - a keretösszeg teljes felhasználásának napjával - megszűnik.
   3. Megrendelő a Vállalkozó által elvégzendő kárelhárítási munkákat az Eseti Megrendeléseiben határozza meg.
   4. A felmerülő munkák nem építési hatósági engedélykötelesek, illetve nem kötöttek építési hatósági tudomásulvételi eljáráshoz.
   5. Vállalkozó tudomásul veszi, hogy Megrendelőnek a Keretmegállapodás alapján előre vállalt megrendelési kötelezettsége nincs. Amennyiben a jelen Keretmegállapodás 3.2. pontjában meghatározott időpont lejártakor, illetve a Keretmegállapodás 11.2. pontjában foglalt megszűnése, megszüntetése esetén az általa elvégzett munkák értéke nem éri el a Keretmegállapodás 5.1. pontjában meghatározott keretösszeget, úgy a Keretmegállapodás nem maradéktalan teljesüléséből eredő bevételkiesés a Vállalkozó kockázatát képezi. Vállalkozó kijelenti, hogy a Keretmegállapodás megkötését megelőző közbeszerzési eljárás során a jelen pontban meghatározott vállalkozói kockázat ismeretében nyújtotta be ajánlatát, és határozta meg annak tartalmát. Vállalkozó kijelenti, hogy nem él a Megrendelővel szemben semmilyen kártérítési vagy egyéb igénnyel a Keretmegállapodás nem maradéktalan teljesüléséből eredő esetleges bevételkiesése miatt, illetve az ilyen igényéről jelen Keretmegállapodás aláírásával visszavonhatatlanul lemond.

**A teljesítés helye[[2]](#footnote-2)**

1. Közép-magyarországi régió: Budapest és környéke vasúthálózata (+ az 1. sz. vasúti fővonallal Hegyeshalom országhatárig), valamint Szeged és környéke vasúthálózata (1. rész esetén alkalmazandó szerződéses tartalom)

2. Kelet-magyarországi régió: Miskolc és környéke vasúthálózata, Debrecen és környéke vasúthálózata, Záhony és környéke vasúthálózata, Záhony-Port átrakási terület és vasúthálózata (2. rész esetén alkalmazandó szerződéses tartalom)

3. Nyugat-magyarországi régió: Pécs és környéke vasúthálózata, valamint Szombathely és környéke vasúthálózata (3. rész esetén alkalmazandó szerződéses tartalom)

1. **Eseti Megrendelések**
   1. Megrendelő a konkrét munkák elvégzését az Eseti Megrendelés megküldésével rendeli meg, melyhez mellékeli az adott munka műszaki dokumentációját.
   2. A teljesítés menete
      1. A Vállalkozó köteles a havária helyszínén megjelenni a Megrendelő általi értesítést követő 24 órán belül.
      2. A helyszínen tapasztaltak alapján a Vállalkozó a szemlét követő 24 órán belül meghatározza az elvégezendő munka mennyiségét, továbbá javaslatot terjeszt elő a kárelhárítás módszerének és szempontjainak, valamint a munkavégzéshez szükséges igényeinek meghatározásával, melyről a Felek kölcsönösen egyeztetett döntést hoznak. A megállapodásról elektronikus dokumentum készül, majd a Megrendelő Eseti megrendelést ad Vállalkozó részére. Az Eseti Megrendelés alapján Vállalkozó teljesítési kötelezettsége akkor jön létre, amikor Megrendelő a vállalási határidőt, a munkavégzés kezdetét és az anyagi ráfordítást az adott eseti megrendelés kapcsán elfogadja (elfogadott Eseti megrendelés).
      3. A Vállalkozó a továbbiakban ennek megfelelően kezdi meg a munkavégzést. Amennyiben a Vállalkozó vagy Megrendelő úgy ítéli meg, hogy az előírtaktól bármely okból eltérni szükséges, Felek kötelesek erről egyeztetni, és újabb megállapodást kötni, dokumentálni, illetve a korábbi Eseti megrendelést kiegészíteni.
      4. Amennyiben Vállalkozó teljesítése során úgy ítéli meg, hogy a meghatározott munka mennyiségétől el kell térni, úgy ezt köteles az Építési Naplóban feltüntetni. Vállalkozó köteles a + 20 %-ot meghaladó mértékű munka elvégzéséhez Megrendelő jóváhagyását kérni.
      5. Vállalkozó az Eseti Megrendelés szerint elvégzett munkáról zárójelentést készít, a teljesítési határidő előtt legkésőbb 3 munkanappal elektronikus formában átadja a Megrendelő képviselőjének. A tervezetet Felek közösen véglegesítik. Az így véglegesített, Megrendelő által elfogadott dokumentáció átvételét – annak megfelelősége esetén – Megrendelő átvételi elismervénnyel igazolja, amelyen a szolgáltatás tárgyát, az átvétel (teljesítés) időpontját, az átvevő nevét és aláírását fel kell tüntetni. Megrendelő az átvételt nem tagadhatja meg, ha az átadott dokumentáció előzetes egyeztetése és Megrendelő általi jóváhagyása jelen pontnak megfelelően megtörtént. A dokumentáció Megrendelő általi átvétele nem zárja ki a későbbiekben a szerződésszegéshez kapcsolódó jogkövetkezmények alkalmazását, igényeinek érvényesítését.
      6. A Zárójelentést a Vállalkozó egy nyomtatott példányban, továbbá elektronikus adathordozón 1 példányban szerkeszthető és szkennelt formában köteles a Megrendelő részére átadni.
      7. Megrendelő jogosult az Eseti megrendelésben szereplő kárelhárítási feladatot legkésőbb a munka kezdeteként feltüntetett időpontot megelőző munkanapon írásban lemondani. Késedelmes lemondás esetén Vállalkozó igazolt költségei megtérítésére jogosult.
      8. A Megrendelő részéről bármely, nem szerződésszerű teljesítés jogi fenntartás nélküli elfogadása nem értelmezhető joglemondásként azon igényről vagy igényekről, melyek a Megrendelőt szerződésszegés következményeként megilletik.
   3. Az Eseti Megrendelések legalább a következő adatokat tartalmazzák:

* az eseti megrendelés tárgya, a konkrét feladat műszaki tartalma,
* a teljesítés helye
* a munkaterület átadásának tervezett időpontja
* a feladat elvégzésének tervezett kezdési időpontja
* a feladat elvégzésének időtartama

Az Eseti Megrendelések mintáját az 1. számú melléklet tartalmazza.

* 1. Megrendelő az Eseti Megrendeléseit írásbeli formában, telefaxon vagy elektronikus úton juttatja el Vállalkozó részére.
  2. Vállalkozó köteles az Eseti Megrendelést a közvetlen megrendelésben meghatározott időtartamon belül visszaigazolni a Megrendelő részére.
  3. Vállalkozó teljesítést a közvetlen megrendelés alapján végez.
  4. Az Eseti Megrendelésben nem szabályozott kérdésekben a jelen Keretmegállapodás rendelkezéseit kell alkalmazni.
  5. Felek vállalják annak biztosítását, hogy a munkavégzés során kötelezettségeiket megfelelő szintű végzettséggel és tapasztalattal rendelkező kompetens személyek a kellő gondossággal, szakértelemmel és körültekintéssel látják el, és a teljesítésben részt vesznek az ajánlati felhívásban és az ajánlatban megjelölt kompetenciájú szakemberek.

1. **Vállalkozói díj, fizetési feltételek**
   1. A jelen Keretmegállapodás keretösszege, azaz az Eseti Megrendelések becsült összértéke **100.000.000- Ft + ÁFA, azaz százmillió forint plusz általános forgalmi adó**, amelynek kimerítésére Megrendelő nem köteles.

Megrendelő – a jelen Szerződés időbeli hatálya alatt – a döntésének megfelelő részletekben és ütemezés szerint hívhatja le a Munka elvégzését a keretösszeg mértékéig azzal, hogy a keretösszeg tekintetében nem vállal lehívási kötelezettséget. Ennek tekintetében a Vállalkozó semmilyen kártérítési, kártalanítási vagy egyéb igénnyel nem léphet fel a Megrendelővel szemben. Felek rögzítik, hogy a Szerződés keretjellegéből adódóan Megrendelő nem köteles teljes keretösszegnek megfelelő értékben Eseti Megrendelést leadni, valamint egyenletes lehívásokra sem kötelezett.

* 1. Felek rögzítik, hogy az Eseti Megrendelések szerinti vállalkozói díj alapját a Vállalkozó által a nyertes ajánlatban megadott a Keretmegállapodás 2. sz. mellékletében rögzített nettó egységárak képezik, amelyek a Keretmegállapodás hatálya alatt nem változhatnak és függetlenek az árfolyamváltozástól.
  2. Az Eseti Megrendelésben meghatározott vállalkozói díjak az adott Eseti Megrendelés teljes hatálya alatt rögzítettek. Az Eseti Megrendelések **tételes elszámolású**ak.
  3. Vállalkozó az Eseti Megrendelések szerinti munkálatok befejezését követően, Megrendelő által a teljesítés igazolására feljogosított személy vagy személyek által kiállított teljesítésigazolás alapján jogosult számlá(ka)t kiállítani. A számla kiállításának feltétele a műszaki ellenőr ellenjegyzése. A teljesítés igazolásához Megrendelő kérheti az adott munka elvégzésekor beépített anyagok tulajdonjogának igazolását.
  4. Megrendelő az Eseti Megrendelés tekintetében a sikeres átadás-átvételi eljárásról kiállított jegyzőkönyv alapján állítja ki a teljesítésigazolást.
  5. Vállalkozó valamennyi Eseti Megrendelés vonatkozásában számla benyújtására a sikeres műszaki átadás-átvételi eljárás lefolytatása után, a műszaki ellenőr által jóváhagyott teljesítésigazolás birtokában jogosult.
  6. Számlabefogadás feltételei:

A Vállalkozó számláját csak a Megrendelő által elektronikus úton megküldött Basware teljesítésigazolás kézhezvétele után állíthatja ki, és a számlához mellékelnie kell annak kinyomtatott példányát. A számlát a Megrendelő csak akkor fogadja be, ha azon, illetve a mellékelt teljesítésigazoláson megtalálható a Megrendelő rendelésszáma. A vonatkozó jogszabályi, valamint a szerződésszerű előírásoknak nem megfelelő (pl.: rendelésszám nélkül beérkezett) számlákat a Megrendelő hiánypótlásra visszaküldi a Vállalkozónak. Ebben az esetben a fizetési határidő a megfelelően javított számla kézhezvételétől számítódik. Az Eseti Megrendelés szerinti ellenszolgáltatás fizetési esedékessége a helyesen kiállított számla Megrendelő általi kézhezvételétől számítandó. A szerződésszerű előírásoknak nem megfelelő számlakiállításból eredő késedelmes fizetésért a Vállalkozó késedelmi kamat felszámítására nem jogosult.

A kiállított számlán feltüntetett teljesítési időpont meg kell, hogy egyezzen a Basware teljesítésigazolásban feltüntetett teljesítési időponttal.

Amennyiben a Vállalkozó a Nyilatkozata értelmében a teljesítéshez alvállalkozót vesz igénybe:

Vállalkozó legkésőbb a teljesítés elismerésének időpontjáig (azaz a Teljesítésigazolás Megrendelő általi kiállításának időpontjáig) köteles a jelen Szerződés 7. számú melléklete szerinti nyilatkozat (a továbbiakban: Nyilatkozat) felhasználásával nyilatkozni arról, hogy a Vállalkozó és az általa a jelen Szerződés teljesítésébe a Kbt. 138. §-a szerint bevont alvállalkozói egyenként mekkora összegre jogosultak a vállalkozói díjból. Vállalkozó a Nyilatkozatot cégszerűen aláírva, 2 (kettő) eredeti példányban köteles eljuttatni a Megrendelő jelen szerződés szerinti kapcsolattartója részére.

Megrendelő a Vállalkozó Nyilatkozatának kézhezvételét követő 3 (három) munkanapon belül írásban, a Vállalkozó Nyilatkozatában megadott értesítési címre megküldött értesítésben felhívja a Vállalkozót, valamint rajta keresztül az alvállalkozókat, hogy a Teljesítésigazolás Megrendelő általi kiállítását követően állítsák ki számláikat, egyidejűleg felhívja őket, hogy amennyiben nem szerepelnek az Art. 36/A. §-a szerinti köztartozásmentes adózói adatbázisban, nyújtsák be a tényleges kifizetés időpontjától számított 30 (harminc) napnál nem régebbi együttes adóigazolásaikat Vállalkozón keresztül a Megrendelő részére.

Megrendelő a vállalkozói és az alvállalkozói teljesítéseknek a Vállalkozó nyilatkozatában megjelölt ellenértékét – függetlenül attól, hogy a Vállalkozó alvállalkozói eleget tettek-e a számláik kiállítására vonatkozó kötelezettségüknek – a Vállalkozó számlája Megrendelő általi kézhezvételét követő 30 (harminc) napon belül közvetlenül utalja át a Vállalkozó és az alvállalkozók részére azzal, hogy amennyiben a Vállalkozónak vagy valamely alvállalkozójának a kifizetés időpontjában az együttes adóigazolása alapján köztartozása van, a Megrendelő a Vállalkozó, illetve az adott alvállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.

* 1. A megfelelő tartalommal kiállított számla ellenértéke - az Art. 36/A. §-ának figyelembevételével - a Megrendelő általi kézhezvételtől számított 30 napos fizetési esedékességgel, átutalással kerül kiegyenlítésre a Vállalkozó számlájában megjelölt bankszámlára.
  2. A Megrendelő fizetési biztosítékot nem ad, egyéb szerződést biztosító mellékkötelezettség nem terheli.
  3. Megrendelő tájékoztatja a Vállalkozót, hogy a Keretmegállapodás és az azzal kapcsolatos kifizetések az adózás rendjéről szóló 2003. évi XCII. törvény (a továbbiakban: Art.) 36/A. §-ának hatálya alá esnek. Ennek megfelelően a Vállalkozó, amennyiben a kifizetés időpontjában nem szerepel a köztartozásmentes adózói adatbázisban, köteles legkésőbb a fizetési határidőig átadni, bemutatni, vagy megküldeni egy - a tényleges kifizetés időpontjától számított - 30 napnál nem régebbi nemlegesnek minősülő együttes adóigazolást. A Megrendelő csak ennek birtokában egyenlíti ki a benyújtott számla ellenértékét. Az együttes nemleges adóigazolás késedelmes megküldése miatti fizetési késedelem időszakára Vállalkozó késedelmi kamatot nem számíthat fel. Egyebekben a mindenkor hatályos adójogszabályok rendelkezései szerint kell eljárni.
  4. Vállalkozó számlája azon a napon számít pénzügyileg teljesítettnek, amikor a Megrendelő bankszámláját számlavezető pénzintézete a számla összegével megterheli. A Megrendelővel szembeni bármilyen követelés engedményezése (ide értve annak faktorálását is), illetve bármilyen Megrendelővel szembeni követelésen zálogjog alapítása csak a Megrendelő előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel Vállalkozó szerződésszegést követ el a MÁV Zrt.-vel szemben, melynek alapján Vállalkozót kártérítési felelősség terheli. Amennyiben Megrendelő a fizetéssel késedelembe esik, Vállalkozó a Polgári Törvénykönyvről szóló 2013. évi V. törvény (a továbbiakban: Ptk.) 6:155. § (1) bekezdésében meghatározott mértékű késedelmi kamat felszámítására jogosult.
  5. Vállalkozó nem fizethet, illetve nem számolhat el a Keretmegállapodás és az az alapján kötendő Eseti Megrendelés teljesítésével összefüggésben olyan költségeket, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek Vállalkozó adóköteles jövedelmének csökkentésére alkalmasak.
  6. Vállalkozó kötelezettségét képezi, hogy a Keretmegállapodás és az Eseti Megrendelések teljesítésének teljes időtartama alatt tulajdonosi szerkezetét Megrendelő számára megismerhetővé tegye, és Megrendelőt haladéktalanul értesítse a Kbt. 143. § (3) bekezdése szerinti ügyletekről.

1. **Munkaterület átadás-átvétel az Eseti Megrendelések teljesítése során**
   1. Megrendelő a munkaterületet külön jegyzőkönyvben, és/vagy az Építési Naplóba történő bejegyzéssel adja át.
   2. A munkaterület az átadás­ átvétel időpontjától Vállalkozó munkaterületének minősül, a munkaterülettel kapcsolatos, a Vállalkozó tevékenységével összefüggésbe hozható minden kárfelelősség Vállalkozót terheli. Megrendelő köteles a tevékenység ellátásához szükséges, rendelkezésre álló adatokat határidőben szolgáltatni. Ezzel összefüggésben Megrendelő folyamatosan Vállalkozó rendelkezésére bocsátja valamennyi jelen tevékenység ellátásához szükséges dokumentációt (adat, utasítás stb.) és a helyi sajátosságokra vonatkozó információkat.Megrendelő biztosítja a Vállalkozó, illetőleg annak alvállalkozói számára a munkaterület zavartalan megközelítését és annak - nem kizárólagos joggal való - birtokbavételét, és lehetővé teszi, hogy a munkaterületen a Vállalkozó, illetőleg alvállalkozója/alvállalkozói munkaidőben folyamatosan végezze/végezzék a munkákat.
   3. Megrendelő biztosíthatja a munkaterületet munkavégzés számára a hivatalos munkaidőn túl is, amennyiben ezt a munka jellege indokolja.
2. **A feleket egyaránt megillető jogok és terhelő kötelességek**
   1. A Felek a Keretmegállapodás és az Eseti Megrendelések (a továbbiakban együttes említésük esetén: szerződés) teljesítése során együttműködni kötelesek. Ennek keretében a felek kötelesek egymást írásban értesíteni mindazon körülményekről, amelyek a szerződésben vállalt kölcsönös kötelezettségekből kifolyólag a teljesítést érintik.
   2. A szerződés tartalmát érintő kérdésekben a kapcsolattartás módja kizárólag a Felek nevében a képviselőjük által aláírt levél vagy okirat, ami egyben az Építési Napló melléklete is. Egyéb esetekben a kapcsolattartás módja: az Építési Napló.
   3. A szerződés teljesítését érintő és azzal összefüggésben megtett mindennemű nyilatkozat, értesítés, levél vagy jóváhagyás csak írásban érvényes és csak akkor fejti ki joghatását, ha a Felek azt a jelen pontban megjelölt kapcsolattartók, illetve az általuk kijelölt személyek részére kézbesítik. Az ilyen írásbeli közlést tartalmazó küldemény kézbesítettnek tekintendő az alábbiak szerint:

* átvételi elismervény ellenében kézbe történő átadás esetén az átadás időpontjában,
* futárposta esetében a küldemény átvételének napján,
* ajánlott-tértivevényes postai küldemény esetén a tértivevényen jelzett átvételi időpontban,
* telefax esetében az igazolt feladást követő munkanapon,
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében.
  1. A Felek az adataikban bekövetkező bármilyen változást, az azt követő 5 (öt) munkanapon belül írásban kötelesek közölni a másik Féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó Felet terheli a felelősség.
  2. Felek kötelezettséget vállalnak arra, hogy a szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek és a jótállási időszak végéig megőriznek (ezen kötelezettség a jelen szerződés megszűnése után is fennmarad). Bármelyik Fél csak az érintett Fél előzetes tájékoztatása és írásbeli hozzájárulása alapján adhat harmadik személy részére információt, kivéve, ha arra a Kbt. felhatalmazást ad. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében, vagy a teljesítés során a Vállalkozó kapcsolt vállalkozása(i) illetve a teljesítésbe bevont alvállalkozók és kapcsolt vállalkozása(ik) irányában a megvalósítás által megkívánt mértékig válik szükségessé. Az a Fél, aki a jelen pontban foglalt titoktartási kötelezettséget megszegi, a másik Féllel, illetve harmadik személyekkel szemben teljes kártérítési kötelezettséggel tartozik helytállni.
  3. A szerződés teljesítése során a Felek kapcsolattartói:
     1. a Megrendelő részéről:

|  |  |  |  |
| --- | --- | --- | --- |
| név: | MÁV SZK Zrt. BLÜ Környezetvédelem | | |
| levelezési cím: |  | | |
| e-mail: |  | | |
| telefon: |  | fax: |  |

* + 1. a Vállalkozó részéről:

|  |  |  |  |
| --- | --- | --- | --- |
| név: |  | | |
| levelezési cím: |  | | |
| e-mail: |  | | |
| telefon: |  | fax: |  |

[ajánlat alapján töltendő ki]

A kapcsolattartók bármilyen nyilatkozata kizárólag az operatív együttműködés keretében értelmezhető, nem tekinthető a Keretmegállapodás, vagy Eseti Megrendelés módosításának, tartozás elismerésnek, kötelezettségvállalásnak, illetve jogról való lemondásnak. Ez utóbbi nyilatkozatok megtételére a cégjegyzésre jogosult képviselők jogosultak.

* 1. A Szerződésre és annak teljesítésére vonatkozóan Vállalkozó nem ad ki a Megrendelő előzetes, írásos beleegyezése nélkül sajtóközleményeket, nem tesz nyilvános bejelentéseket, beleértve bemutatókat szakmai közönség részére.
  2. Felek megállapodnak, hogy amennyiben a késedelmes teljesítés a Megrendelő felelősségi körébe tartozó okra vezethető vissza, úgy a Vállalkozó mentesül a késedelem jogkövetkezményei alól.

1. **Megrendelő jogai és kötelességei**
   1. Megrendelő köteles a rendelkezésére álló, tevékenység ellátásához szükséges adatokat határidőben szolgáltatni. Ezzel összefüggésben Megrendelő folyamatosan Vállalkozó rendelkezésére bocsátja valamennyi a szerződés ellátásához szükséges, Megrendelő rendelkezésére álló dokumentációt (adat, utasítás stb.) és a helyi sajátosságokra vonatkozó információkat.
   2. A Vállalkozó képviselőjének munkavédelmi oktatása, a MÁV utasítások szerinti munkavégzés elősegítése és betartatása szintén a Megrendelő kötelessége.
   3. Megrendelő a munkaterületet az Építési Naplóban történő bejegyzéssel adja át.
   4. Megrendelő jogosult, illetve köteles a munkavégzés időszakában szakmai, műszaki ellenőrzésre, melynek során az ott folyó munkát nem zavarhatja
   5. Megrendelő biztosítja, hogy a Vállalkozó, illetőleg munkatársai a Megrendelő munkaidejében a Megrendelő területére folyamatosan beléphessenek, és az adott esetben szükséges engedélyek beszerzésre kerüljenek annak érdekében, hogy a feladataikat és munkáikat a Szerződés rendelkezéseinek megfelelően teljesítsék. Vállalkozó indokolt kérésére a Megrendelő lehetőség szerint a hivatalos munkaidőn kívül is biztosítja a területre történő belépést.
   6. A Megrendelő köteles a Szerződés teljesítése során a Vállalkozóval együttműködni, különösen az alábbi körben:
      * 1. a tőle elvárható módon és mértékben közreműködik az átadás-átvételi eljárás lefolytatása során;

b) a Vállalkozó rendelkezésére bocsátja folyamatosan a teljesítéshez szükséges – a műszaki tartalomban nem szereplő – rendelkezésére álló információkat, dokumentációkat, valamint, a szükséges, de rendelkezésére nem álló információk, dokumentációk megszerzésénél – amelyek a Megrendelő érdekkörében merülnek fel – együttműködik a Vállalkozóval ezek megszerzése érdekében.

* 1. A munkavégzéshez a Megrendelő a Vállalkozó részére eszközt nem ad át, a Vállalkozó a szerződés teljesítéséhez szükséges összes munkát/feladatot a saját eszközeivel és erőforrásaira támaszkodva köteles elvégezni.

1. **Vállalkozó jogai és kötelességei**
   1. A Szerződést és az abban vállalt kötelezettségeit Vállalkozó nem ruházhatja át, jogosult viszont a Szerződés teljesítése során az ajánlatában meghatározottak szerint közreműködőt igénybe venni.
   2. A szerződés teljesítésében igénybe venni kívánt alvállalkozók:

Alvállalkozó megnevezése:

székhelye:

*[ajánlat alapján töltendő ki]*

Vállalkozó jogosult a szerződés teljesítése során alvállalkozót igénybe venni.

A szerződés teljesítése során igénybe venni kívánt alvállalkozók által végzendő tevékenység:

Tevékenység megnevezése:

*[ajánlat alapján töltendő ki]*

Megrendelő az alvállalkozóval, illetve alvállalkozókkal nem áll szerződéses kapcsolatban. Munkájukért a Vállalkozó úgy felel, mint sajátjáért.

A Vállalkozó a szerződésben foglaltak teljesítésébe bevont alvállalkozók tevékenységéért teljes felelősséget vállal. A Vállalkozó az alvállalkozók tevékenységért úgy felel, mintha a munkát maga végezte volna el.

* 1. Vállalkozó a munkavégzés megkezdésétől az átadás-átvételi eljárás lezárulásáig köteles biztosítani:
* a munkaterület megfelelő őrzését,
* az ideiglenes utakat, gyalogjárókat, korlátokat és kerítéseket, amelyekre a Megrendelő, illetőleg bérlői, valamint a forgalom védelme érdekében szükséges.
  1. Ha a szerződés teljesítése során bármikor a Vállalkozó vagy alvállalkozója olyan feltételekkel találkozik, melyek akadályozzák a határidő szerinti teljesítést, a Megrendelőt azonnal írásban értesíteni kell a késedelem tényéről és annak várható időtartamáról.
  2. Az értesítés elmaradása vagy késedelmes közlés esetén annak minden következményét a Vállalkozó viseli.
  3. Vállalkozó a Megrendelő utasításaitól abban az esetben térhet el, ha azt a Megrendelő érdeke feltétlenül megköveteli és a Megrendelő előzetes értesítésére már nincs mód. Ilyen esetben a Megrendelőt az utasítástól való eltéréstől haladéktalanul értesíteni kell.
  4. Vállalkozó kérheti a Megrendelőt, hogy írásban erősítse meg bármelyik döntését vagy utasítását, amelyet még nem adott írásba. A Vállalkozó köteles minden indokolatlan késedelem nélkül tájékoztatni a Megrendelőt az ilyen jellegű kívánságáról.
  5. Vállalkozót figyelmeztetési kötelezettség terheli a Megrendelő olyan utasításával szemben, amely a szerződés teljesítése során a környezetvédelem követelményeinek, illetőleg előírásainak mellőzésére vonatkozik. Ha a Megrendelő az utasítását a figyelmeztetés ellenére is fenntartja, a Vállalkozó az adott munka elvégzését megtagadhatja.
  6. Az átadott munkaterületen, tevékenységével összefüggésben a munkálatok időtartama alatt a kárveszélyt a Vállalkozó viseli.
  7. Vállalkozó és alvállalkozó által ellátott tevékenységért, illetve annak eredményéért a Vállalkozó teljes körű anyagi felelősséget vállal, ennek keretében felel mindazon kárért, mely nem megfelelő munkavégzésére, vagy nem megfelelő anyag beépítésére vezethető vissza. Ezen körben Vállalkozó azon kárért is felel, melyet harmadik személy a Vállalkozó tevékenységével összefüggésben érvényesít a Megrendelővel szemben.
  8. Vállalkozó köteles a munkavégzés során keletkezett károkat a Megrendelő, illetőleg más károsult részére saját költségén helyreállítani. Amennyiben a helyreállítás nem lehetséges, a károkat meg kell térítenie.
  9. A Vállalkozónak kártalanítani kell a Megrendelőt harmadik fél által felmerülő minden olyan igény esetén, amely szabadalom, védjegy, vagy ipari tervezési jogok megsértéséből származik az által, ahogy az adott szerződés teljesítése során azt a Vállalkozó felhasználta. A Megrendelő jóváhagyása Vállalkozó szerződéses kötelezettségére vonatkozó teljes körű felelősségét nem csorbítja.
  10. Vállalkozó köteles a munkavégzés közben,- olyan halasztást nem tűrő tevékenységet követelő meghibásodás felszámolását, amely életveszélyt okoz, a vasútforgalmat akadályozza, továbbá az ingatlan állagát veszélyezteti vagy a rendeltetésszerű használatot lehetetlenné teszi, - a bejelentést követően haladéktalanul, de a sürgősségtől függően 3-24 órán belül megkezdeni, és folyamatos munkavégzéssel befejezni.
  11. Amennyiben a Vállalkozó a hiba bejelentésétől számított 24 órán belül nem kezdi meg a hibaelhárítást, úgy a mulasztásból keletkezett károk saját költségén történő helyreállítása a Vállalkozó kötelezettsége, melyet legkésőbb 72 órán belül köteles végrehajtani.
  12. A kialakult helyzetről jegyzőkönyvet kell készíteni, melyben meg kell határozni a tényleges kár és a mulasztásból eredő kár nagyságát, melyet a Vállalkozó a Ptk. szerződésszegésre vonatkozó szabályai szerint köteles megtéríteni.
  13. Harmadik személy jogfenntartása nem akadályozhatja vagy korlátozhatja a Megrendelő tulajdonszerzését, használati jogát, ennek megszegése esetére a Vállalkozó felelőssége korlátlan.
  14. A Vállalkozónak a munkák elvégzése során saját költségén el kell távolítania a munkaterületről a munkavégzés során keletkezett hulladékot és felesleges anyagot.
  15. Vállalkozó a munkavégzés során felmerülő veszélyes és nem veszélyes hulladékot csak olyan cégnek adhatja át kezelés céljából, amely rendelkezik környezetvédelmi hatósági engedéllyel az adott hulladék szállítására, illetőleg kezelésére. E pont megszegésének minden következményéért a Vállalkozó felel. A hulladékok kezelésével kapcsolatban keletkezett bizonylatokról a fénymásolatokat a Megrendelőnek 30 napon belül átadja.
  16. A munkák befejezése után a Vállalkozónak saját költségén el kell szállítania a munkaeszközeit, és a munkaterületet tisztán és rendezett állapotban kell átadnia.
  17. Vállalkozó köteles a szerződés hatálya alatt folyamatosan 24 órás magyar nyelvű ügyfélszolgálatot (telefonos elérhetőséget) biztosítani.
  18. A Vállalkozó köteles az általa elvégzett munkát az Építési Naplóban dokumentálni.
  19. A Vállalkozó a szerződéssel kapcsolatban tudomására jutó valamennyi, a Megrendelő tulajdonát képező és általa bizalmasnak minősített információ, adat stb. tekintetében titoktartási kötelezettséggel tartozik, s egyben vállalja, hogy bárminemű a feladat ellátásával kapcsolatosan megszerzett ilyen információt a Megrendelő előzetes írásbeli hozzájárulása nélkül nem teszi hozzáférhetővé, illetve nem bocsátja harmadik személy/szervezet rendelkezésére. Ezen tilalom körébe tartozik az is, ha a Vállalkozó a tudomására jutó ilyen információkat a szerződésben foglaltaktól eltérő módon hasznosítja.
  20. Amennyiben a szerződés alapján a későbbiekben elvégzendő feladat teljesítése során vágányzár biztosítása szükséges, Vállalkozó kötelezettsége azt előzetesen engedélyeztetni az illetékes MÁV szervvel.
  21. Vállalkozó kötelezettséget vállal a munka-, vagyon-, tűz- és környezetvédelmi előírások és más vonatkozó jogszabályok, valamint a Keretmegállapodás 4. és 5. sz. mellékletét képező munkavédelmi és környezetvédelmi előírások maradéktalan betartására. Vállalkozó köteles a kivitelezési munkák végzése során rendszeres balesetvédelmi és környezetvédelmi szemlét tartani, munkavédelmi, tűzvédelmi, balesetvédelmi oktatást végezni és mindezeket a vonatkozó jogszabályoknak megfelelően dokumentálni.
  22. Vállalkozó szavatol azért, hogy az Eseti Megrendelés(ek) értelmében elvégzett munkák megfelelnek a jogszabályokban, az ajánlati felhívásban, a Dokumentumokban és jelen Keretmegállapodásban, valamint Megrendelő idevonatkozó utasításaiban és vasútüzemi előírásaiban foglalt követelményeknek.

1. **A műszaki átadás-átvétel az Eseti Megrendelések teljesítése során**
   1. A műszaki átadás-átvétel a munka készre-jelentésével kezdődik.
   2. A műszaki átadás-átvételi eljárás feltételeinek biztosítása a Vállalkozó felelőssége.
   3. A készre jelentés után a Megrendelő – lehetőség szerint – 8 napon belüli időpontot tűz ki az átadás-átvételi eljárás lefolytatására.
   4. Ha a műszaki átadás-átvételi eljárást a Vállalkozó ok nélkül késlelteti, a Megrendelő írásban szólítja fel a Vállalkozót, hogy ezen értesítés kézhezvételétől számított 3 napon belül közösen folytassák le az eljárást.
   5. Ha a Vállalkozó nem végzi el a teljesítéshez szükséges vizsgálatokat, úgy a Megrendelő maga is elvégezheti azokat. A Megrendelő által elvégzett ilyen vizsgálatok a Vállalkozó kockázatára és költségére történnek. A költségeket Megrendelő jogosult a Vállalkozó felé kiszámlázni Az ilyen vizsgálatokat úgy kell tekinteni, hogy azokat a Vállalkozó jelenlétében folytatták le és a vizsgálati eredményeket pontosnak kell elfogadni.
   6. Az átadás-átvételi eljárásról jegyzőkönyv készül, melyet mindkét fél képviselője aláír. Az átadás-átvételi jegyzőkönyvet a számlához mellékelni kell.
   7. A teljesítés elismerését olyan hibák alapján nem lehet megtagadni, amelyek rendeltetésszerű vasúti üzemvitel mellett kijavíthatók és a rendeltetésszerű használatra alkalmasság teljesül. Ezekről a hibákról az átadás-átvétel során hibajegyzéket kell felvenni és a hibajegyzékben foglalt javítások teljesítésére, a hiányosságok megszüntetésére a Vállalkozónak jegyzőkönyvileg rögzített póthatáridőt kell vállalnia.
   8. Az átadás-átvétel akkor sikeres, ha a Vállalkozó összes teljesítése megfelel jelen Keretmegállapodásban és az Eseti Megrendelésben foglalt összes követelménynek.
   9. A sikeres átadás-átvételi jegyzőkönyv nélkül a számla nem nyújtható be. A készre jelentés (a továbbiakban: **Készre jelentés**) során a Vállalkozó írásban közli a Megrendelővel, hogy az Eseti Megrendelés szerint vállaltakat maradéktalanul teljesítette és ezzel a munkálatokat teljes körűen befejezte. A munka Vállalkozó általi Készre jelentését követően a Megrendelő egyetértésével a Műszaki ellenőr tűzi ki az átadás-átvételi eljárás időpontját és arra a jogszabályban megjelölt szervek képviselőit meghívja. A kivitelezésben közreműködő alvállalkozókat a Vállalkozó hívja meg. A műszaki átadás-átvételi eljárás megkezdésére csak akkor kerülhet sor, ha a Készre jelentés alapján a Szerződés szerinti munkák elkészültek, és a szükséges dokumentumok (megvalósulási terv, felhasznált és beépített anyagok jegyzőkönyvei, szállítólevelek, stb.) hiánytalanul rendelkezésre állnak. A műszaki átadás-átvételi eljárás feltételeinek biztosítása a Vállalkozó felelőssége.

Az átadás-átvételi eljárás megkezdéséhez Vállalkozó köteles Megrendelő rendelkezésére bocsátani az Eseti Megrendelés szerint elvégzett munkáról készült zárójelentést.

1. **Kötbér**
   1. A szerződés teljesítésnek meg kell felelnie a jogszabályi előírásoknak, valamint az ajánlati felhívásban, a dokumentumokban és a szerződésben meghatározott feltételeknek. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének nem tesz eleget, illetve ezen kötelezettségét írásbeli felhívás ellenére sem teljesíti.

A Vállalkozó – amennyiben a Vállalkozó a Ptk. 6:142. § második mondatában foglalt feltételek együttes fennállásának hiányában nem mentesül a felelősség alól (vagy) amennyiben a Vállalkozó a Ptk. 6:142. §-ában foglaltak alapján jogszerűen ki nem menti magát - késedelmes teljesítés esetén késedelmi kötbér, hibás teljesítés esetén hibás teljesítési kötbér, Vállalkozó felelősségi körébe tartozó nemteljesítés esetén meghiúsulási kötbér megfizetését vállalja.

* 1. Amennyiben a Vállalkozó olyan okból, amelyért felelős, nem teljesít az adott Eseti Megrendelésben meghatározott határidőben, úgy Megrendelő - a másik fél szerződésszegése esetén őt megillető, az Eseti Megrendelésben, illetve a vonatkozó jogszabályokban biztosított egyéb jogai mellett - késedelmi kötbér követelésére jogosult. A kötbér napi mértéke az Eseti Megrendelésben meghatározott, teljes nettó vállalkozói díj 1% -a. A késedelmi kötbér mértéke nem haladhatja meg az Eseti Megrendelésben meghatározott teljes nettó vállalkozói díj 15 %-át. A késedelem ideje alatt minden megkezdett nap teljes napnak számít. Amennyiben a Keretmegállapodás fennállása alatt a Vállalkozó az Eseti Megrendelés(ek) esetében 15 napot meghaladó késedelembe esik Megrendelő jogosult a Keretmegállapodást azonnali hatályú felmondással megszüntetni, illetve meghiúsulási kötbért érvényesíteni.
  2. Vállalkozó adott Eseti Megrendelés felelősségi körébe tartozó okból származó hibás teljesítése esetén a kötbér mértéke hibásan teljesített munkarészre vonatkozó Eseti Megrendelés szerinti teljes vállalkozói díj nettó összegének 10 %-a. Amennyiben a Keretmegállapodás fennállása alatt Megrendelő két alkalommal jogosulttá válik az Eseti Megrendelés(ek) tekintetében hibás teljesítési kötbér érvényesítésére, a harmadik esetben Megrendelő jogosult a Keretmegállapodást azonnali hatályú felmondással megszüntetni, illetve meghiúsulási kötbért érvényesíteni.
  3. Ha az Eseti Megrendelés teljesítése Vállalkozónak felelősségi körébe tartozó okból meghiúsul - amennyiben a Ptk. 6:142. §-ban foglaltak alapján jogszerűen ki nem menti magát - Vállalkozó az Eseti Megrendelésben meghatározott teljes nettó vállalkozói díj 20%-ával megegyező mértékű meghiúsulási kötbér fizetésére köteles. Szerződő Felek az Eseti Megrendelés teljesítését akkor is meghiúsultnak tekintik, ha Megrendelő az Eseti Megrendelést az alábbi okok miatt felmondhatja, vagy attól elállhat:

1. az adott Eseti Megrendelés teljesítését Vállalkozó jogos ok nélkül megtagadja (így különösen: a munkavégzésre alkalmas munkaterületet nem veszi át), vagy
2. a kárelhárítást az ajánlatában megjelölt …… órán[[3]](#footnote-3) belül nem kezdi meg
3. a teljesítésre (ideértve a hibák kijavítását is) kitűzött póthatáridő is eredménytelenül telik el, vagy
4. az adott Eseti Megrendelés teljesítésével Vállalkozó 15 napot meghaladó késedelembe esik.
   1. Ha a Keretmegállapodás Vállalkozónak felelősségi körébe tartozó okból - amennyiben a Ptk. 6:142. §-ban foglaltak alapján jogszerűen ki nem menti magát megszűnik, Vállalkozó a Keretmegállapodás teljes nettó keretösszege (5.1. pont) 15 %-ának megfelelő mértékű meghiúsulási kötbér fizetésére köteles. Szerződő Felek a Keretmegállapodást Vállalkozó felelősségi körébe tartozó okból megszűntnek tekintik különösen, ha azt Megrendelő az alábbi okok miatt felmondja:
5. Vállalkozó késedelme az adott Eseti Megrendelések tekintetében meghaladta a 15 napot;
6. Vállalkozóval kötött Eseti Megrendelést Megrendelő a 11.3 pontban meghatározott okok miatt két alkalommal felmondja, vagy azoktól eláll;
7. Vállalkozó az Eseti Megrendelés megkötését jogos ok nélkül megtagadja;
8. Vállalkozónak felelősségi körébe tartozó ok miatt a Kbt. 143. § rendelkezéseire is tekintettel a Keretmegállapodás megszűnik.
   1. Megrendelő a kötbért, és a kötbért meghaladó mértékű kárigényét, mint lejárt pénzkövetelést, jogosult beszámítással érvényesíteni a Vállalkozó bármely számlájával szemben a Kbt. és a Ptk rendelkezéseivel összhangban. A kötbér számviteli bizonylata a terhelő levél. Fizetés módja átutalás. Szerződő Felek megállapodnak, hogy ha a kötbér érvényesítésére Vállalkozó számlájának kifizetését követően kerül sor, Vállalkozó köteles kötbérfizetési kötelezettségének - annak esedékessé válásától számított - 15 (tizenöt) napon belül maradéktalanul eleget tenni.
   2. Ha a Vállalkozó a várható szerződésszegéséről elvárható időben, de legfeljebb a körülmény felmerülésétől számított 48 órán belül nem tájékoztatja Megrendelőt, úgy az értesítés elmulasztása miatti kötbérként felek a várható szerződésszegésre tekintettel kiszabható kötbér összegének 10 %-át kötik ki, illetve abban az esetben, ha a szerződésszegés nem a teljesítéshez kapcsolódik, akkor ezen kötbér mértéke 50.000 Forint/alkalom. Az  értesítés elmulasztása miatti kötbér akkor is jár, ha a fél azon szerződésszegési felelősség alól, melyről értesítést kellett volna adnia, magát egyébként kimenti. A kötbér a Megrendelő ezzel kapcsolatos igényének bejelentésekor válik esedékessé.
   3. Felek rögzítik, hogy a késedelmi kötbér megfizetése nem mentesíti Vállalkozót sem feladatának elvégzése, sem az esetleges hibák kijavítása, sem pedig az általa az Eseti Megrendelés keretében vállalt bármely kötelezettségének teljesítése alól.
   4. A Felek a Ptk. 6:187.§ (2) bekezdésében rögzítettektől eltérően megállapodnak abban, hogy Megrendelő jogosult a hibás teljesítési kötbér és a jótállási/szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, egységesített jogértelmezés szerint a Ptk. idézett rendelkezése nem teszi lehetővé a hibás teljesítési kötbér és a jótállási/szavatossági jogok együttes érvényesítését, felek megállapodnak, hogy Megrendelő kizárólagos joga annak eldöntése, hogy hibás teljesítés esetén a hibás teljesítési kötbért vagy a jótállási/szavatossági jogait érvényesíti.
9. **A Keretmegállapodás, illetve az Eseti Megrendelések megszűnése**
   1. Jelen Keretmegállapodás megszűnik a 3.2. pontban meghatározott esetben.
   2. Megrendelő jelen Keretmegállapodást azonnali hatállyal írásban felmondhatja Vállalkozó súlyos szerződésszegése esetén, feltéve, hogy Vállalkozó a szerződésszegő magatartásával az írásbeli felszólítás kézhezvételét követő 8 (nyolc) napon belül sem hagy fel, illetve kötelezettségét nem teljesíti. Súlyos szerződésszegésnek minősül különösen, de nem kizárólagosan:
10. Vállalkozóval szemben indult csődeljárás vagy felszámolási eljárás esetén a csődeljárásról és a felszámolási eljárásról szóló 1991. évi XLIX. törvényben foglalt korlátok figyelembevételével;
11. Vállalkozó legalább 2 esetben nem igazolja vissza a Keretmegállapodás szerinti megrendelést
12. Vállalkozó érdekkörébe tartozó okból legalább két esetben nem jön létre, vagy meghiúsul az Eseti Megrendelés
    1. A Keretmegállapodás, illetve az Eseti Megrendelés megszűnése esetén Szerződő Felek egymással teljes körűen elszámolnak. A Keretmegállapodás, illetve az Eseti Megrendelés megszűnése esetén Vállalkozó köteles az általa birtokolt iratok hiánytalan és tételes átadására, valamint köteles tevékenységéről részletes írásbeli tájékoztatót adni. Vállalkozó köteles továbbá a munkaterületről levonulni.
    2. Vállalkozó kifejezetten kijelenti, hogy a munkaterület használatával és birtoklásával kapcsolatos jogai az Eseti Megrendelés bármely okból való megszűnésének napjával automatikusan megszűnnek, ő pedig köteles az elvégzett munkákat, ill. a munkaterületet visszaszolgáltatni Megrendelőnek.
    3. Megrendelő a Kbt. 143. § (3) bekezdésével összhangban köteles a Keretmegállapodást felmondani - ha szükséges olyan határidővel, amely lehetővé teszi, hogy a Keretmegállapodással érintett feladata ellátásáról gondoskodni tudjon ha
       * 1. Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
         2. Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Ebben az esetben Vállalkozó az Eseti Megrendelés megszűnése előtt már teljesített szolgáltatás szerződésszerű pénzbeli ellenértékére jogosult.

* 1. Az Eseti Megrendelés Megrendelő általi felmondása esetén a Vállalkozó köteles a felmondásban megjelöltek szerint eljárni, a megfelelő munkavédelmi és vagyonbiztonsági intézkedéseket a részére átadott munkaterület biztonságának fenntartására megtenni, továbbá a kárenyhítési kötelezettség körében Megrendelővel minden tekintetben jóhiszeműen együttműködni.
  2. Felek a jelen Keretmegállapodást közös megegyezéssel megszüntethetik.
  3. A Megrendelő jogosult a szerződést azonnali hatállyal felmondani a 17.8. pontban rögzített előírás Eladó általi megsértése esetén.

1. **Alvállalkozók foglalkoztatása**
   1. Felek rögzítik, hogy a Keretmegállapodás, illetve az Eseti Megrendelés teljesítése során a teljesítésbe bevont alvállalkozók, egyéb közreműködők listáját a 7. számú melléklet tartalmazza.
   2. Vállalkozó teljesítésében köteles közreműködni az olyan szervezet és szakember, amely a jelen Keretmegállapodás alapjául szolgáló közbeszerzési eljárásban részt vett a Vállalkozó alkalmasságának igazolásában. Vállalkozó köteles a Megrendelőnek a teljesítés során minden olyan - akár a korábban megjelölt alvállalkozó helyett igénybe venni kívánt - alvállalkozó bevonását bejelenteni, amelyet az ajánlatában nem nevezett meg és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a Kbt. 62. § szerinti, ajánlati felhívásban rögzített kizáró okok hatálya alatt.
   3. Az olyan alvállalkozó helyett, aki vagy amely a tárgyi közbeszerzési eljárásban részt vett a Vállalkozó alkalmasságának igazolásában, csak a Megrendelő hozzájárulásával és abban az esetben vehet részt a teljesítésben más alvállalkozó, ha a szerződéskötést követően - a szerződéskötéskor előre nem látható ok következtében - beállott lényeges körülmény, vagy az alvállalkozó bizonyítható hibás teljesítése miatt a Keretmegállapodás /Eseti Megrendelés vagy annak egy része nem lenne teljesíthető a megjelölt alvállalkozóval, és ha a Vállalkozó az új alvállalkozóval együtt is megfelel azoknak az alkalmassági követelményeknek, melyeknek a Vállalkozó a jelen Keretmegállapodás alapjául szolgáló közbeszerzési eljárásban az adott alvállalkozóval együtt felelt meg.
   4. Az alvállalkozó személye nem módosítható olyan esetben, amennyiben egy meghatározott alvállalkozó igénybevétele az érintett szolgáltatás sajátos tulajdonságait figyelembe véve a jelen Keretmegállapodás alapjául szolgáló közbeszerzési eljárásban az ajánlatok értékelésekor meghatározó körülménynek minősült.
   5. Vállalkozó az általa igénybe vett alvállalkozóért úgy felel, mintha a munkát maga végezte volna. Vállalkozó az alvállalkozói felróható magatartása által Megrendelőnek okozott bármely kárért teljes felelősséggel tartozik.
2. **Akadályközlés**
   1. Szerződő Felek kötelesek egymást telefonon haladéktalanul, és legkésőbb 48 (negyvennyolc) órán belül, írásban is értesíteni minden olyan körülményről, amely a teljesítés eredményességét veszélyezteti, illetve gátolja.
   2. Az értesítés elmulasztásából eredő kárért az értesítés elmulasztásáért felelős Szerződő Fél kártérítési felelősséggel tartozik.
3. **A Keretmegállapodás módosítása**
   1. Megrendelő és Vállalkozó rögzítik, hogy a Keretmegállapodás a Kbt. 141. §-a szerinti korlátozó feltételek figyelembevételével kizárólag írásban módosítható. Véleményeltérő nyilatkozattal a szerződésmódosítás – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő. Nem minősül a szerződés módosításának a Felek nyilvántartott adataiban, így különösen a székhelyében, képviselőiben, a kapcsolattartók személyében, bankszámlaszámában bekövetkező változás.
4. **Irányadó jog és a jogviták rendezése**
   1. A jelen Keretmegállapodásra, valamint az annak alapján kötendő Eseti Megrendelésekre a magyar jog az irányadó.
   2. Megrendelő és Vállalkozó arra törekszenek, hogy a Keretmegállapodás, illetve az Eseti Megrendelés alapján, vagy azzal kapcsolatban közöttük felmerülő bármilyen nézeteltérést vagy vitát békés úton rendezzen közvetlen tárgyalások útján.
   3. Ha Megrendelő és Vállalkozó a közvetlen tárgyalások megkezdésétől számított 30 napon belül nem tudja békés úton rendezni vitáját, mely a Keretmegállapodással, illetve az Eseti Megrendelés alapján, vagy azzal kapcsolatban alakult ki, az ügy végső rendezését a polgári perrendtartásról szóló 1952. évi III. törvény szerint hatáskörrel és illetékességgel rendelkező bíróság elé utalják.
5. **Egyéb rendelkezések**
   1. Vállalkozó kijelenti, hogy a Keretmegállapodás általa történő teljesítése nem sérti harmadik személy jogait. Abban az esetben, ha a Keretmegállapodás teljesítésével összefüggésben harmadik személy bármilyen követeléssel lépne fel, vagy pert indítana Megrendelő ellen jogainak megsértése miatt, Vállalkozó védelmet biztosít Megrendelő részére és megtéríti az ebből adódó összes költségét Vállalkozó köteles továbbá mentesíteni Megrendelőt harmadik személy minden olyan igénye alól, amely szabadalmak, védjegyek, szerzői jogok vagy más szellemi alkotáshoz fűződő jog használatából ered.
   2. Vállalkozó tudomásul veszi, hogy amennyiben a munkálatok során olyan személyt vesz igénybe (ide értve alvállalkozóit is), aki nem rendelkezik a szükséges engedélyekkel (így például: munkavállalási engedély, vízum) úgy az ebből eredő esetleges következményeket (bírság, munkálatok hatósági leállítása, stb.) teljes körűen viselni köteles, beleértve a határidők be nem tartásához fűződő szerződéses következményeket is.
   3. Amennyiben Vállalkozó nem magyarországi adóilletékességű, köteles jelen Keretmegállapodáshoz - annak aláírásakor - arra vonatkozó meghatalmazást csatolni, hogy az illetősége szerinti adóhatóságtól a magyar hatóság közvetlenül beszerezhet Vállalkozóra vonatkozó adatokat az országok közötti jogsegély igénybe vétele nélkül, összhangban a Kbt. 136. § (2) bekezdésével.
   4. Megrendelő az Eseti Megrendelés(ek) teljesítése során az építési napló adatai alapján köteles ellenőrizni, hogy a teljesítésben a Kbt. 138. § (2) bekezdésében foglaltaknak megfelelő alvállalkozó vesz részt.
   5. Vállalkozó kijelenti, hogy megismerte és elfogadja a MÁV Etikai kódexét (http://www.mavcsoport.hu/mav-csoport/etikai-kodex), és az abban foglalt értékeket a Keretmegállapodás fennállása alatt magára nézve mérvadónak tartja. Kijelenti, hogy vitás eset felmerülésekor a MÁV Zrt. által lefolytatott eljárásban közreműködik a vizsgálókkal. Vállalja, hogy a MÁV Zrt. nevében eljáró személy(ek) etikai kódexet sértő cselekményeit jelzi a MÁV Zrt. által működtetett etikai bejelentő és tanácsadó csatornán keresztül.
   6. A Felek vállalják, hogy nem tanúsítanak olyan magatartást, mellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a Keretmegállapodás megkötésétől a Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Vállalkozó kötelezettséget vállal arra, hogy a Keretmegállapodással és Eseti Megrendeléssel összefüggésben, annak teljesítése során sem a Megrendelőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztat, kivéve, ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és a Vállalkozót teljes kártérítési felelősség terheli. A rendelkezés betartását a Megrendelő Biztonsági Igazgatósága útján bármikor jogosult ellenőrizni.
   7. A Vállalkozó tudomásul veszi, hogy abban az esetben, ha a MÁV Zrt. "szárazföldi szállítást kiegészítő szolgáltatás" megnevezésű fő tevékenységét vagy a Keretmegállapodás szempontjából releváns tevékenységét a Keretmegállapodás hatálya alatt más gazdasági társaság veszi át, úgy ezen gazdasági társaság a Vállalkozó külön hozzájárulása nélkül jogosult a Keretmegállapodásba a Kbt. rendelkezéseivel összhangban a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás a Vállalkozó jogait nem csorbítja, kötelezettségeinek teljesítését nem teszi terhesebbé.
   8. A Vállalkozó a Keretmegállapodás 17.6. pontjában szereplő szabály megsértése esetén köteles a Megrendelő vagy a Megrendelő kapcsolt vállalkozásainak - az erre vonatkozó felhívás kézhezvételét követő 8 Napon belül - kárátalány címén a Megrendelő vagy a Megrendelő kapcsolt vállalkozása részéről a teljesítésbe bevont érintett munkavállalónként nettó 1 000 000 forintot fizetni, amennyiben Megrendelő nem kíván élni a Keretmegállapodás 11.8. pontjában meghatározott lehetőségével. A Vállalkozó csak abban az esetben mentesül a kártérítési kötelezettség alól, ha a szakember a Megrendelő, Vállalkozó és a Megrendelő érintett kapcsolt vállalkozása által megkötött háromoldalú megállapodás alapján és feltételei szerint vesz részt a Vállalkozó szerződéses kötelezettségei teljesítésében.
   9. Vállalkozó a Keretmegállapodást aláíró képviselője a Ptk. 3:31.§-ára is különös figyelemmel a jelen Keretmegállapodás aláírásával kijelenti és teljes körű személyes felelősséget vállal azért, hogy a jelen Keretmegállapodás vonatkozásában képviseleti joga nincs korlátozva, és nyilatkozati joga nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Keretmegállapodás aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Keretmegállapodás megkötésére és aláírására. A szerződő felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.
   10. A Keretmegállapodásban nem szabályozott kérdésekben az aláíráskor hatályos Ptk. (az aláíráskor hatályos Polgári Törvénykönyvről szabályai (2013. évi V. törvény), a 2015. évi CXLIII. törvény a közbeszerzésekről, a teljesítés helyén és idején hatályos egyéb jogszabályok, valamint a vonatkozó MÁV utasítások alkalmazandóak.
   11. A Keretmegállapodás a mindkét fél általi aláírásának napján lép hatályba. Jelen Keretmegállapodás 4 db egymással szó szerint megegyező példányban készült, melyből 3 db eredeti példány a Megrendelőt és 1 eredeti példány pedig a Vállalkozókat illeti meg.
   12. Felek jelen Keretmegállapodást elolvasták, az abban foglaltakat megértették, és mint akaratukkal mindenben megegyezőt jóváhagyólag és cégszerűen aláírták.
   13. Az alábbi mellékletek a Keretmegállapodás részét képezik és azzal együtt értelmezendőek és kezelendőek:
6. számú melléklet: Eseti Megrendelés mintája;
7. számú melléklet: Vállalkozó által megajánlott egységárak;
8. számú melléklet: Munkavédelmi melléklet;
9. számú melléklet: Környezetvédelmi melléklet;
10. számú melléklet: Egyszerűsített teljesítésigazolás minta;
11. számú melléklet: Meghatalmazás a Keretmegállapodás 17.3. pontja szerint;
12. számú melléklet: Alvállalkozók
    1. Szerződő Felek rögzítik, hogy a Keretmegállapodás és mellékletei közötti bármely ellentmondás esetén a Keretmegállapodás rendelkezései az irányadóak.

|  |  |  |
| --- | --- | --- |
| Budapest, ………………….. | | …………….., ………………….. |
|  |  |  |
| …………………….  **Pál László**  általános vezérigazgató-helyettes | …………………….  **dr. Somlói József** pályavasúti beszerzési igazgató | …………………….  ……………………… (név)  …………………………. (beosztás) |
| **MÁV Magyar Államvasutak Zrt.**  **MEGRENDELŐ** | | **………………………………..**  **VÁLLALKOZÓ** |

1. **sz. melléklet**

|  |  |
| --- | --- |
| Cím | Iktatószám: |

**Eseti Környezeti Kárelhárításra VONATKOZÓ**

**KÖZVETLEN MEGRENDELÉS**

**(Eseti Megrendelés)**

**(MINTA)**

**MÁV Zrt**. (1087 Budapest, Könyves Kálmán krt. 54-60), mint megrendelő

valamint

a ........................................................(.............................................), mint vállalkozó

között a ………. számon 2016. … hó …... napján létrejött keretmegállapodás alapján

**Ajánlatkérő nevében eljár**

............................................................... [*Megrendelő szervezeti egység neve*, *címe kapcsolattartó neve, elérhetőségei*]

**Az eseti megrendelés tárgya:**

........................................................................... [*szabatos megfogalmazás, keretmegállapodás tárgyára utalóan, mindenhol ez szerepeljen*]

**Eseti Megrendelés teljesítés határideje:**

Teljesítési határidő: a munkaterület átadás-átvételét követő ............... nap. [*pályázati anyagban vállalt határidő az irányadó*]

**A teljesítés helye:** .................................................................... [*Településnév, postacím, helyrajzi szám*]

**Az ellenszolgáltatás teljesítésének feltételei:**

Ajánlatkérő az átadás-átvételi jegyzőkönyvben igazolt teljesítés és a keretmegállapodás 4. pontjában foglaltaknak megfelelően kiállított számlát fogad be.

**A megrendelés visszaigazolásának határideje:** ........................................................ [*keretmegállapodás 3.4 pontja az irányadó*]

**A megrendelés visszaigazolás elfogadásának tervezett időpontja:**.................................................

**Munkaterület átadás tervezett időpontja**:

A közvetlen megrendelés megküldésétől számított .............................................................nap.

**A feladat elvégzésének tervezett kezdési időpontja:** ………………………………………..

Mellékletek:

1. Műszaki leírás

Budapest, 2016. ....................................................................

.................................................................

(szervezeti egység vezetőjének neve, beosztása)

**MÁV Magyar Államvasutak Zrt.**

**MEGRENDELŐ**

**képviseletében**

**MÁV Szolgáltató Központ Zrt.**

1. **sz. melléklet**

**Vállalkozó által megajánlott egységárak**

1. **sz. melléklet**

**Nyilatkozat Munkabiztonsági Szabályok elfogadásáról**

Jelen nyilatkozatot a MÁV Zrt. mint Ajánlatkérő által a „**Havária-jellegű és rendkívüli eseményekből bekövetkező környezeti károk (felszín alatti szennyezések) felmérési, felszámolási és dokumentálási munkáinak beszerzése keretmegállapodás keretében 2016-2019. közötti időtartamra**” tárgyú beszerzési eljárás részeként teszem a szerződés megkötéséig

Alulírott cégjegyzésre jogosult képviselője – a jelen nyilatkozat mellékletét képező munkavédelmi melléklet gondos áttekintése után – kijelentem, hogy a munkavédelmi mellékletben foglalt szabályokat tudomásul veszem, és kötelezettséget vállalok arra, hogy a benne foglaltakat, valamint a mindenkor hatályos munkabiztonsági szabályokat a Szerződés teljesítése során betartom, illetve a munkát ennek megfelelően végeztetem munkavállalóimmal közreműködőimmel.

Tudomásul veszem, hogy ha a Társaság részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a részemről munkabiztonsági feladatokat összehangoló (felügyelő) személyt (név, tel, e-mail:) vagyok köteles kijelölni.

Tudomásul veszem, hogy a Társaság vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállaló vagy megbízott oktatja ki a tevékenységéhez kapcsolódó közlekedésbiztonsági és helyi körülményekből adódó veszélyekről. Az oktatást végzőt a MÁV Szolgáltató Központ Zrt. Munkavédelem Területi Szolgáltató Központ Budapest munkabiztonsági szakmai vezetője jelöli ki (Területi munkabiztonsági vezető elérhetősége: Tóth József, tel.: 0630/501-0436, e-mail: [toth.jozsef@mav-szk.hu](mailto:toth.jozsef@mav-szk.hu)). Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a mindkét Fél képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje). Tudomásul veszem, hogy a Társaság által végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

Továbbá tudomásul veszem, hogy kötelességem a személyi sérüléssel járó és/vagy dologi kár követelményű baleseteket és veszélyeztetéseket a MÁV Zrt. képviseletében eljáró MÁV Szolgáltató Központ Zrt. részére (MÁV Szolgáltató Központ Zrt. Munkavédelem Területi Szolgáltató Központ a baleset helyszínének függvényében: Budapest: Tóth József, tel.: 0630/501-0436, e-mail: [toth.jozsef@mav-szk.hu](mailto:toth.jozsef@mav-szk.hu), Debrecen: Fézer György, tel.: 0630/953-3997, e-mail: [fezer.gyorgy@mav-szk.hu](mailto:fezer.gyorgy@mav-szk.hu), Miskolc: Radványi Nóra, tel.: 0630/756-1053, e-mail: [radvanyi.nora@mav-szk.hu](mailto:radvanyi.nora@mav-szk.hu), Pécs: Németh Tibor, tel.: 0630/756-1080, e-mail: [nemeth.tibor@mav-szk.hu](mailto:nemeth.tibor@mav-szk.hu), Szeged: Prorok Ferenc, tel.: 0630/945-9778, e-mail: [prorok.ferenc@mav-szk.hu](mailto:prorok.ferenc@mav-szk.hu), Szombathely: Esztergályos Violetta, tel.: 0630/949-3253, e-mail: [esztergalyos.violetta.otilia@mav-szk.hu](mailto:esztergalyos.violetta.otilia@mav-szk.hu)) azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

Tudomásul veszem, hogy amennyiben a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Társaság erre feljogosított munkavállalója a munkavégzést azonnal leállíthatja. A munkavégzés leállítását az elrendelőnek írásban a Felek tudomására kell hozni. A Társaság képviselője köteles a munkavégzés leállítására vonatkozó elrendelést tudomásul venni, valamint jelen nyilatkozat aláírásával a munkavégzés leállítására vonatkozó jogosultságot kifejezetten tudomásul veszem.

Kelt.:………………(helység, év/hónap/nap)

………………………………..

Cégszerű aláírás

**MUNKAVÉDELMI MELLÉKLET**

**Preambulum**

1. Jelen Munkavédelmi Melléklet a „MÁV Csoport” tagjai által kötött szerződések, megállapodások (továbbiakban: Szerződés) általános munkabiztonsági szabályait, feltételeit tartalmazza.

b) A melléklet jogszabályi és egyéb normatív alapja:

* a munkavédelemről szóló 1993. évi XCIII. törvény
* 45/2012(IX.07.MÁV Ért. 21.) EVIG számú elnök-vezérigazgatói utasítás az idegen személyek MÁV Zrt. területén történő tartózkodásának, magáncélú fényképfelvétel készítésének, engedélyezésének, a külső vállalkozók MÁV Zrt. területén történő munkavégzésének munkavédelmi feltételeiről és engedélyezésének rendjéről

(a továbbiakban: együtt munkabiztonsági szabályok)

1. **Általános rendelkezések**

1.1. Vállalkozó tudomásul veszi, és kötelezettséget vállal, hogy a munkabiztonsági szabályokat a Szerződés teljesítése során betartja.

Vállalkozó köteles betartani a tervezési és kivitelezési munkák során a hatóság, szakhatóság által kiadott valamennyi munkabiztonsági, környezetvédelmi tárgyú dokumentumban (engedély, végzés, határozat, kötelezés stb.) foglalt követelményeket.

1.2. Az 1.1. pontban meghatározott kötelezettség kiterjed mind a Vállalkozóra, mind a Vállalkozó közreműködőire, és minden olyan személyre, aki a Szerződés teljesítése érdekében a MÁV Zrt. területére belép (továbbiakban együttesen: „Vállalkozó”)

Vállalkozó a kivitelezési munkáknál biztonsági és egészségvédelmi koordinátort köteles foglalkoztatni, akinek a nevét és elérhetőségét a kivitelezési munkák megkezdése előtt 5 munkanappal a MÁV Szolgáltató Központ Zrt. Munkavédelem Szervezet (1087 Budapest, Könyves Kálmán krt. 54-60.) részére köteles bejelenti.

1.3. Vállalkozó valamennyi engedélyezési-, bírálati-, kiviteli- megvalósulási tervdokumentáció készítésekor és a kivitelezés során köteles folyamatosan kapcsolatot tartani munkabiztonsági kérdésekben a MÁV Szolgáltató Központ Zrt. Munkavédelem Szervezetével.

1.4. Vállalkozó kötelezettséget vállal, hogy a jelen mellékletben meghatározott munkavédelmi követelményeket érvényesíti a vele szerződéses jogviszonyban álló további Vállalkozókkal, megbízottakkal, közreműködőkkel (közreműködő, közúti fuvarozó, szakértő stb.) szemben, amennyiben azokkal a MÁV Zrt. munkaterületén végeztet a Szerződés teljesítésével összefüggő munkát vagy szolgáltatást.

1.5. Jelen melléklet nem tartalmazza azokat a – jogszabályban, kötelező szabványokban, biztonsági szabályzatokban előírt – munkavédelmi szabályokat, amelyek vonatkozó előírásait a Feleknek – jelen melléklettől függetlenül is – ismerni és alkalmazni kell (pl. munkaköri alkalmasság, emelőgép biztonsági szabályzat, kémiai anyagok biztonsága stb.). Vállalkozó nyilatkozik, hogy valamennyi, a Szerződéssel kapcsolatos jogszabályt, illetve szabályzatot, kötelező szabványt ismeri – ideértve a munkavédelemre vonatkozó valamennyi jogszabályt, biztonsági előírást stb. is – és ezek betartására a munkavédelmi nyilatkozat aláírásával kötelezettséget vállal.

1.6. Vállalkozó kötelezettséget vállal, hogy a munkavégzéshez csak munkabiztonsági szempontból megfelelő állapotban lévő helyiséget, technológiai csatlakozású berendezést (pl. hatásos érintésvédelemmel ellátott villamos dugaszoló aljzatot, vízvételezési lehetőséget, stb.), gépeket, berendezéseket, eszközöket (pl. előírás esetén érvényes vizsgálati, üzemeltetési dokumentációk megléte stb.) használhat, alkalmazhat.

Az átadott eszközökkel végzett munka személyi feltételeit, valamint a munkaeszköz használatának időtartama alatt a munkaeszközre vonatkozó vizsgálati, karbantartási kötelezettséget – eltérő megállapodás hiányában – a Vállalkozó köteles biztosítani, illetve teljesíteni.

1.7. Állomási területen Vállalkozó köteles az átadott munkaterületet a munkavégzés időtartama alatt a közforgalom elől elzárt csatlakozási pontnál jól érzékelhetően jelölni.

1.8. Felek az átvett-átadott munkaterület munkabiztonsági állapotáról írásban nyilatkoznak, megállapításaikat a munkabiztonsági szabályokban foglaltaknak megfelelően rögzítik.

1.9. Az átadott-átvett munkaterület, valamint az ott lévő berendezések, eszközök, létesítmények biztonsági állapotának megőrzéséről, munkavédelmi szabályokban meghatározott kötelezettségek teljesítéséről a Vállalkozó gondoskodik, és felel az ennek elmulasztásából eredő kárért.

1.10. A Vállalkozó az átadási jegyzőkönyvben meghatározott időpont után – vagy bármely okból ettől eltérő időpontban – a munkaterület a munkabiztonsági állapotáról szóló írásbeli nyilatkozattal köteles visszaadni. A Vállalkozó a munkaterület visszaadásának meghatározott időpontjában várható módosítási igényét is köteles írásban jelezni, amelynek – közös megegyezéssel történő – módosítását Feleknek írásban kell rögzíteni.

1.11. A MÁV Zrt. a munkaterületet – közreműködő bevonása esetén – is a Vállalkozó részére adja át, illetve a Vállalkozótól veszi vissza.

2. **Közlekedés, anyagmozgatás, szállítás a vasúti vágányok között**

2.1. A vasúti vágányok közötti és a vasúti vágányokat keresztező közlekedésnél a Vállalkozó az egyes veszélyes tevékenységek biztonsági követelményeiről szóló szabályzatok kiadásáról szóló 17/1993. (VII.1.) KHVM rendelet 1. számú és 2. számú melléklet szerint köteles eljárni.

2.2. Vállalkozó tudomásul veszi, ha a közlekedés a vasúti vágányok között, vagy azokat keresztezve anyagmozgatás, szállítás céljából történik, be kell tartani a 2.1. pontban leírtakat valamint a „Biztonsági szabályok a vasúti vágányok közötti és a vasúti vágányokat keresztező anyagmozgatásnál, szállításnál” tárgyú rendelkezéseket

2.3. Vállalkozó kötelezettséget vállal, hogy a 2.1. és 2.2 pontban megjelölt utasításokat közreműködői, teljesítési segédei stb. részére átadja.

3. **Munkavégzés**

3.1. A Vállalkozó tudomásul veszi, hogy a munkavégzés – a belépési engedélyen kívül – csak írásbeli engedély birtokában kezdhető meg, ha egyéb biztonsági szabályok azt kötelezővé teszik (pl. villamos felsővezetékkel ellátott pályarészen végzett munkáknál, illetve rakodásnál).

3.2. A Vállalkozó kötelezettséget vállal arra, hogy munkavégzésnél a Megrendelő szakmai utasításaiban, biztonsági szabályzatokban, egyéb kötelező előírásokban meghatározott biztonsági követelményektől eltérő, a személyi biztonságot csökkentő feltételeket nem enged meg.

3.3. Vállalkozó tudomásul veszi, hogy a villamos vontatási berendezések közelében az idevonatkozó szakmai utasításokban (E.101., E.102.) foglaltaknak megfelelően köteles munkát végezni.

4. **Felügyelet alatt végezhető munkák és feltételei**

4.1. Vállalkozó tudomásul veszi, hogy ha a részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a Vállalkozó részéről munkabiztonsági feladatokat összehangoló (felügyelő) személyt köteles kijelölni.

4.2. A munkavégzés munkabiztonsági szempontból történő összehangolását (felügyeletét) ellátó személy a munkavállaló(k) felügyeletét köteles úgy ellátni, hogy a munkavégzést, azt ellátó személyek személyi biztonságát, egészségét és a forgalom lebonyolítását ne veszélyeztesse. A felügyeletet ellátó személyt a munkáltatója más tevékenységgel is megbízhatja, ha a felügyelet ellátása nem igényel folyamatos jelenlétet vagy odafigyelést.

4.3. A felügyelet ellátásával, tevékenységek munkabiztonsági szempontból történő összehangolásával megbízott munkavállaló a közlekedésbiztonságára vonatkozó utasításokat köteles betartani és betartatni.

4.4. Ha felügyeletet ellátó, a tevékenységeket munkabiztonsági szempontból összehangoló személy a MÁV Zrt. és/vagy a MÁV Szolgáltató Központ Zrt. munkavállalója, a felügyelet kizárólag vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is a 6.1. pontban meghatározottak szerint eljárni. A felügyelet ellátó felelőssége és kötelezettsége nem terjed ki a Vállalkozó – a Szerződésben foglaltak teljesítésére irányuló – szakirányú és egyéb tevékenységére vonatkozó biztonsági előírások és az elvárható ismeretekből következő magatartási szabályok betartásának ellenőrzésére vagy betartatására.

4.5. A felügyelet ellátásával csak a tevékenység jellegének megfelelő, a felügyelet ellátására szakmailag és orvosilag alkalmas személy bízható meg.

4.6. A felügyeletet ellátó személy köteles a helyszínen vagy a helyszín áttekintésre alkalmas helyen tartózkodni, ha a munkavégzés jellege, a munkaterület áttekinthetősége, illetve a vasútüzemi és a szolgáltatásait igénybe vevők biztonsága ezt szükségessé teszi. Ha helyszín áttekinthetősége nem oldható meg, a felügyeletet ellátó személy és a távolabb tartózkodók között rádióval vagy más alkalmas módon kell a kommunikációt biztosítani.

4.7. Ha munkaterület a vasút zárt területétől nem választható el, a kiállított munkaengedély birtokában szabad csak munkát végezni. A munkaengedély idő előtti visszavonásáról a Vállalkozót írásban kell értesíteni.

4.8. A 4.7. pontban meghatározott esetekben a munkavégzés munkavédelmi szempontból történő összehangolását végző felügyeletet a Vállalkozó vasúti szakképzettséget igénylő esetekben is elláthatja, ha rendelkezik a vasúti, vagy egyéb szakképzettséget igénylő (pl. vonatvezető, mozdonyvezető, pályamester, távközlőmester, blokkmester, figyelőőr, tolatásvezető stb.) tevékenységhez megfelelő szakképzettséggel, érvényes vizsgával, vizsgákkal és egyéb kötelező feltételekkel (pl. vonalismeret, helyismeret, orvosi alkalmasság stb.), valamint a szakképzettség és egyéb kötelező feltételek meglétét hitelt érdemlően igazolta.

5. **Ellenőrzés**

5.1. Vállalkozó tudomásul veszi, hogy a MÁV Szolgáltató Központ Zrt. ellenőrzésre jogosult munkavállalója a technológiai, személy és közlekedésbiztonságot befolyásoló előírások betartását jogosult ellenőrizni az átadott, elválasztott munkaterületen.

5.2. Az ellenőrzés megkezdése előtt a MÁV Szolgáltató Központ Zrt. munkavállalója ellenőrzési jogosultságát köteles igazolni.

5.3. A Vállalkozó az 5.1. és 5.2. pontokban foglaltakat köteles saját munkavállalói, illetve közreműködő tudomására hozni.

5.4. Vállalkozó – vasúti szakképzettséget igénylő – vasúti munkavégzéshez szükséges személyi feltételek teljesülését közreműködői vonatkozásában köteles ellenőrizni.

6. **A munkavégzés felfüggesztése**

6.1. Ha a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Vállalkozó erre feljogosított munkavállalója a munkavégzést azonnal leállíthatja.

6.2. A munkavégzés leállítását az elrendelő Félnek írásban a Felek tudomására kell hozni.

6.3. A Vállalkozó képviselője köteles a munkavégzés leállítására vonatkozó elrendelést tudomásul venni.

7. **Oktatás**

7.1. A Vállalkozó vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállalója vagy megbízottja bizonyíthatóan köteles a tevékenységéhez kapcsolódó közlekedésbiztonsági és helyi körülményekből adódó veszélyekről kioktatni. Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a Vállalkozó valamint a MÁV Szolgáltató Központ Zrt. képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje).

7.2. Vállalkozó tudomásul veszi, hogy az általa végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

7.3. Az oktatást végzőt a MÁV Szolgáltató Központ Zrt. Munkavédelem Területi Szolgáltató Központ területi munkabiztonsági szakmai vezetője jelöli ki.

7.4. A Vállalkozó munkavállalóinak munkavédelmi oktatására a Vállalkozó kötelezettséget vállal.

7.5. A Vállalkozóval szerződéses jogviszonyban álló vállalkozók (közreműködők, fuvarozók) munkavédelmi oktatásáról a Vállalkozó köteles gondoskodni jelen munkavédelmi mellékletben foglaltak, továbbá a Vállalkozó részére szervezett munkavédelmi oktatáson elhangzottak valamint az esetlegesen részére rendelkezésére bocsátott oktatási segédanyag alapján. A Vállalkozó a saját munkavállalói munkavédelmi oktatására – térítés ellenében – a MÁV Szolgáltató Központ Zrt.-től oktatót kérhet. Ebben az esetben az oktatás tartalmát és formáját külön szerződésben kell meghatározni.

8. **Több külső vállalkozó egyidejű munkavégzése a MÁV Zrt. területén**

8.1. Olyan munkahelyen, ahol különböző külső vállalkozók (munkáltatók) alkalmazásában álló munkavállalókat egyidejűleg foglalkoztatnak és a munkavégzés, illetve a munkaterület szervezési vagy egyéb intézkedésekkel nem határolható el, a munkavégzés munkabiztonsági szempontból történő összehangolásáért a Vállalkozó helyszíni vezetője felel.

9. **Balesetek, rendkívüli események**

9.1. Vállalkozó tudomásul veszi, hogy köteles a személyi sérüléssel járó és/vagy csak dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

9.2. Munkabaleset vagy veszélyeztetés esetén a Felek közös vizsgálatot kezdeményezhetnek, amelynek minden fél köteles eleget tenni, és a vizsgálathoz indokoltan szükséges és a vizsgálatot végzők által írásban pontosan megjelölt okiratokat a Felek kötelesek a vizsgálatot végzők rendelkezésére bocsátani.

10. **Záró rendelkezések**

10.1. Vállalkozó köteles írásban jognyilatkozatot tenni arról, hogy a munkát munkabiztonsági szempontból a mindenkor hatályos munkabiztonsági szabályok és a munkavédelmi mellékletekben foglaltak szerint végzi, illetve végezteti munkavállalóival és képviselőivel.

10.2. A munkavédelemre vonatkozó jogszabályokban, valamint a tervekben és a hatósági határozatokban foglalt munkabiztonsági szabályok nem vagy nem megfelelő tejesítéséből eredő a MÁV Zrt-t és/vagy MÁV Szolgáltató Központ Zrt.-t ért közvetlen és közvetett károkért a Vállalkozó felel.

10.3. Vállalkozó tudomásul veszi, hogy amennyiben a MÁV Zrt.-nek – a területén hatósági munkabiztonsági ellenőrzéskor a kivitelezéssel kapcsolatban a Vállalkozó érdekkörében és vétkes közrehatása miatt –, illetve a MÁV Szolgáltató Központ Zrt.-nek bírságot kellene fizetnie, úgy azt a MÁV Zrt. és a MÁV Szolgáltató Központ Zrt. a Vállalkozóra hárítja.

10.4. Vállalkozó az ad-hoc látogatók számára olyan egyéni védőruházatot köteles biztosítani, amely egészségügyi szempontból a részükre kiadható.

10.5. Vállalkozó vállalja, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II.20) SZCsM-EüM. rendelet 6.§ (2) b) pontjában foglaltak szerint munkabiztonsági és egészségvédelmi tervet készít.

1. **sz. melléklet**

**Környezetvédelmi melléklet**

**Keretmegállapodás tárgya[[4]](#footnote-4)**: „Havária-jellegű és rendkívüli eseményekből bekövetkező környezeti károk (felszín alatti szennyezések) felmérési, felszámolási és dokumentálási munkáinak beszerzése keretmegállapodás keretében 2016-2019. közötti időtartamra”

**Keretmegállapodás azonosító száma:**

**Teljesítés helye:** I. rész: Közép-magyarországi régió: Budapest és környéke vasúthálózata (+ az 1. sz. vasúti fővonallal Hegyeshalom országhatárig), valamint Szeged és környéke vasúthálózata, II. rész: Kelet-magyarországi régió: Miskolc és környéke vasúthálózata, Debrecen és környéke vasúthálózata, Záhony és környéke vasúthálózata, Záhony-Port átrakási terület és vasúthálózata, III. rész: Nyugat-magyarországi régió: Pécs és környéke vasúthálózata, valamint Szombathely és környéke vasúthálózata[[5]](#footnote-5)

**Teljesítés időtartama:** A Keretmegállapodásaz aláírástól számított 36 hónapig hatályos

**Munkavégzés jellege:** Havária-jellegű és rendkívüli eseményekből bekövetkező környezeti károk (felszín alatti szennyezések) felmérési, felszámolási és dokumentálási munkái

A környezetvédelmi melléklet jogszabályi és egyéb normatív alapja a mindenkori hatályos:

* a környezetvédelemről szóló törvény (jelenleg a 1995. évi LVI. törvény),
* a hulladékról szóló törvény (jelenleg a 2012.évi CLXXXV. törvény),
* a vízgazdálkodásról szóló törvény (jelenleg a 1995. évi LVII. törvény),
* a természet védelméről szóló törvény (jelenleg a 1996. évi LIII. törvény),
* az építőipari kivitelezési tevékenységről szóló jogszabály (jelenleg a 191/2009. (IX. 15.) Korm. rendelet),
* felszín alatti vizek védelméről szóló jogszabály (jelenleg a 219/2004. (VII. 21.) Korm. rendelet),
* zaj- és rezgésterhelési határértékek megállapításáról szóló jogszabály (jelenleg a 27/2008. (XII. 3.) KvVM-EüM együttes rendelet),
* az építési és bontási hulladék kezelésének szabályairól szóló jogszabály (jelenleg a 45/2004. (VII. 26.) BM-KvVM együttes rendelet).

és ezen jogszabályok végrehajtási rendeletei.

**Kapcsolattartók, elérhetőségek**

A Szerződés teljesítése során környezetvédelmi kérdésekben az alábbi személyek jogosultak kapcsolattartásra:

* 1. . Vállalkozó képviseletében:

Cég:………………

Név: ………………

Telefon: ………………

E-mail: ………………

* 1. . Megrendelő környezetvédelmi szervezetének képviseletében:

Szervezet: MÁV Szolgáltató Központ Zrt. Környezetvédelem

Név: ………………

Telefon: ………………

E-mail: ………………

**Általános környezetvédelmi elvárások**

* 1. . A jelen megállapodásban, és az elfogadott tervek műszaki leírásában meghatározott környezetvédelmi feltételeket a szerződést kötő MÁV Zrt. a vállalkozóval kötött szerződésben köteles érvényesíteni.
  2. . Amennyiben az adott kivitelezéshez kapcsolódóan hatóság vagy szakhatóság dokumentáltan (engedély, végzés, határozat, kötelezés stb.) környezetvédelmi követelményeket támasztott, a Vállalkozó (beleértve valamennyi alvállalkozóját és közreműködőjét is) köteles azt betartani.
  3. . A vonatkozó MÁV Csoport környezetvédelmi tárgyú utasításaiban foglaltakról a munkakezdést megelőzően Vállalkozó vezetője vagy egy megbízottja részére a MÁV-SZK Zrt. környezetvédelmi szervezete oktatást tart, emellett a Vállalkozó a környezetvédelmi követelményekről köteles a munkavégzés valamennyi résztevőjét szakszerű oktatásban részesíteni. Az oktatásról az 1. pontban megnevezett kapcsolattartó ad bővebb felvilágosítást.
  4. . A Vállalkozó köteles a kivitelezés megkezdése előtt a munkára vonatkozó környezetvédelmi azonosítókat (KÜJ, KTJ, FAVI LAL, LM stb.) az illetékes hatóságtól megkérni. A továbbiakban valamennyi nyilvántartási és adatszolgáltatási kötelezettségét a saját azonosítóinak alkalmazásával kell teljesítenie.
  5. . A Vállalkozó köteles az építési helyszínt és környékét, valamint az anyagok szállításával érintett területeket tisztán tartani, és a környezetet a legkevésbé károsító technológiát alkalmazni. Munkavégzése során, köteles a tőle elvárható legnagyobb gondossággal eljárni, és mindent megtenni mindennemű környezetkárosítás megelőzése érdekében.
  6. . Vállalkozó köteles az olyan várható hatásterületet meghatározni (számítással, kísérlettel vagy egyéb módon) a munkafolyamatok megkezdése előtt, amely várhatóan kárt okozhat a környező építményekben (vibrálás, szállítás, stb.). Ha a meghatározott hatásterületen belül épületek, építmények vannak, azok jelenlegi állagát a Vállalkozónak meg kell védeni, és a munkák során keletkezett esetleges károkat az érintettek részére meg kell téríteni. A hatásterületről a jelen dokumentumhoz csatolt nyilatkozatban kell Vállalkozónak nyilatkoznia a munkakezdést megelőzően.
  7. . Veszélyes hulladékok esetén vasúti szállítás során a RID[[6]](#footnote-6) a közúti szállítás során az ADR[[7]](#footnote-7) előírásait kell betartani.
  8. A Vállalkozó köteles a MÁV-SZK Zrt. környezetvédelmi szervezetének a környezetvédelmi hatóság felé benyújtott és a hatóság által kiadott dokumentumokból másolati példányt átadni.
  9. Amennyiben a Vállalkozó nem tartja be a környezetvédelemre vonatkozó rendelkezéseket, a Szerződésnek megfelelően, a Műszaki ellenőr köteles a környezetvédelmi szervezet javaslatát figyelembe véve a jogszabályoknak megfelelően intézkedni.
  10. A Vállalkozónak meg kell előznie, hogy az építési forgalomban a közutakra sár, por vagy egyéb szennyeződés kerüljön. Ha ez mégis megtörténne, a lerakódott szennyeződést a saját költségére azonnal és folyamatosan el kell távolítania.
  11. A munkák befejezésekor Vállalkozó köteles a munkaterületet tisztán visszaadni, és a szerződésben vállalt, hatóságok által hiánypótlás nélkül elfogadott, engedélyeket a MÁV Zrt. részére átadni.

**Hulladékgazdálkodás**

* 1. A kivitelezési technológia során keletkező hulladékokat szelektíven a hulladék fizikai és kémiai tulajdonságainak ellenálló módon kell gyűjteni.
  2. Az építési napló napi jelentés részében a 191/2009. Korm. rendelet szerint rögzíteni kell a keletkező hulladékok megnevezését, mennyiségét, EWC kódszám szerinti besorolását, elszállításának tényét, valamint a hulladék kezeléséhez igénybe vett létesítmény nevét, címét, KÜJ, KTJ számát. A hulladék a kivitelezési technológia során keletkezik, ezért valamennyi hulladékkal kapcsolatos feladat végrehajtása a hulladékot termelő Vállalkozó kötelezettsége.
  3. A Szerződés teljesítésének megkezdése előtt írásban rögzíteni kell, hogy a keletkező hulladékok kezelését (szállítás, ártalmatlanítás, egyéb kezelés) a Vállalkozó saját maga teljesíti, vagy arra környezetvédelmi hatósági engedéllyel rendelkező alvállalkozónak ad megbízást. Az engedély hatályáról és érvényességéről a megrendelőnek meg kell győződnie. Amennyiben az engedélyek, a munkálatok várható befejezéséig lejárnak, a Vállalkozónak nyilatkozatot kell csatolnia azok meghosszabbításának, vagy az új engedélyek beszerzésének szándékáról.
  4. A hulladékokkal kapcsolatos valamennyi dokumentumot (tervlapok, nyilvántartás, átadási bizonylatok, befogadó nyilatkozatok, bevallások) a MÁV-SZK Zrt. környezetvédelmi szervezete jogosult ellenőrizni.
  5. Az építés/bontás során keletkezett hulladékokkal kapcsolatosan a mindenkor hatályos jogszabályokban foglaltakat kell betartani.
  6. A hulladékokkal való valamennyi tevékenységnél külön kell választani a saját kivitelezési technológiából és a bontásból származó hulladékokat.
  7. A kivitelezés során munkát végzők által termelt kommunális hulladékot a technológiai eredetű hulladékoktól elkülönítetten kell gyűjteni és elhelyezésükről gondoskodni.

**Talajvédelem**

* 1. A munkaterület átadás-átvétel során ki kell jelölni a munkálatok során keletkező anyagok és hulladékok ideiglenes tárolóit, magántulajdonban lévő ingatlanokon való deponálás nem engedélyezett.
  2. A talajra vonatkozó előírások betartása, feladatok elvégzése a Vállalkozó kötelessége.

**Vízminőség védelem**

* 1. A felszíni és a felszín alatti vizekkel kapcsolatos előírások betartása, feladatok elvégzése a saját tevékenységére vonatkozóan a Vállalkozó kötelessége.
  2. Az építéssel érintett területen a Vállalkozónak gondoskodni kell a felszíni vizek jogszabályokban foglaltak szerinti elvezetéséről.

**Levegőtisztaság védelem**

* 1. A levegőtisztaság védelemre vonatkozó előírások betartása, feladatok elvégzése a saját tevékenységére vonatkozóan a Vállalkozó kötelessége.
  2. Ömlesztve szállított anyagok esetében a kiporzásból eredő levegőszennyezést ponyvával való takarással kell megakadályozni.
  3. Deponálásnál a kiporzás megakadályozására locsolást vagy takarást kell alkalmazni.

**Zaj- és rezgésvédelem**

* 1. A zajvédelemre vonatkozó előírások betartása, feladatok elvégzése a saját tevékenységére vonatkozóan Vállalkozó kötelessége.
  2. Az elérhető legjobb technika alkalmazásával az építési munkálatokat úgy kell megtervezni, végezni, hogy a kapcsolódó valamennyi zajkibocsátás (pld. közlekedés, szállítás, munkagépek, stb.) együttes üzemelése mellett a környezeti zaj- és rezgésterhelési határértékek jogszabályban előírt zajterhelési határértékek maradéktalanul teljesüljenek.

**Kártérítési felelősség**

* 1. A környezetvédelmi jogszabályokban, valamint a tervekben és a hatósági határozatokban foglalt követelmények nem vagy nem megfelelő hibás teljesítéséből eredő, a MÁV Zrt.-t ért károkért (támogatás megvonása, bírság, üzemeltetés felfüggesztése, környezeti károk felszámolása, harmadik személynek kifizetett kártérítés, stb.) a Vállalkozó felel.
  2. A szerződésben foglalt munkálatok végzésével összefüggésben a MÁV Zrt. területén végzett a környezet igénybevételével járó tevékenység tekintetében a Vállalkozó képviselői minősülnek környezethasználónak. A tevékenységükből keletkező környezetveszélyeztetés illetve környezetkárosítás esetén a megelőzés és helyreállítás költségei környezethasználót terhelik. Ezen felelősségük független attól, hogy bármely hatóság esetlegesen fentiek ellenére is a MÁV Zrt.-t kötelezi.
  3. A bekövetkezett környezetveszélyeztetés illetve károsítás esetén a Vállalkozó képviselői a MÁV Zrt.-vel együttműködnek abban, hogy a környezet védelmének általános szabályairól szóló 1995. évi LIII. törvény 102. § -ban foglaltak szerint a MÁV Zrt. kimentse magát egyetemleges felellősége alól. A kimentéssel kapcsolatos valamennyi költség – amennyiben az sikeres – a Vállalkozót terheli.

A környezetvédelmi jogszabályokban, valamint a tervekben és a hatósági határozatokban foglalt követelmények nem vagy nem megfelelő hibás teljesítéséből eredő, a MÁV Zrt.-t ért károkért (támogatás megvonása, bírság, üzemeltetés felfüggesztése, környezeti károk felszámolása, harmadik személynek kifizetett kártérítés, stb.) a Vállalkozó felel.

**5. számú melléklet**

**Teljesítésigazolás, számlázás**

Az összes beérkező számla, reklamáció és számlával kapcsolatos egyéb levelezés központi iktatása és feldolgozása a MÁV Zrt. Számviteli szervezet Bejövő Számla Osztályán történik Budapesten.  A tömegesen beérkező küldemények szétválogatását segíti a helyes postafiókra történő címzés, mely az alábbi:

|  |  |
| --- | --- |
| **MÁV Zrt.** | **1426  Budapest, Pf. 24.** |

A MÁV Zrt. vállalatainak területi egységei nem fogadhatják be számláikat. Amennyiben nem a fenti elérhetőségre küldik meg számláikat, úgy ezek a számlák automatikusan visszaküldésre kerülnek.

A számlák központilag kerülnek befogadásra, iktatásra, szkennelésre. Ezért nagyon fontos, hogy a számlázott teljesítmények jól beazonosíthatóak legyenek. Kérjük, hogy a vevő adataités az egyéb adatokat az alábbiak szerint szíveskedjenek feltüntetni:

**Vevő adatok:**

|  |  |  |  |
| --- | --- | --- | --- |
| **Számlázási név** | **Székhely** | **Adószám** | **Levelezési cím** |
| MÁV Zrt. | 1087  Budapest, Könyves Kálmán krt. 54-60. | 10856417-2-44 | 1426  Budapest, Pf.24. |

**Egyéb adatok/ Megjegyzés rovat:**

Kérjük feltüntetni a

* **szerződéskötő/megrendelő szolgálati hely megnevezését,** levelezési címét
* **szerződés/megrendelés** számát.

Felhívjuk a figyelmüket arra, hogy a beérkező számlákhoz a jövőben **minden esetben mellékelni kell** az igénybe vevő szervezetünk által már [**aláírt teljesítésigazolást**](http://www.mav.hu/res/teljesitesigazolasi_adatlap.pdf). (Ld. a mellékelt mintát, mely elektronikus formában is letölthető a [www.mav.hu](http://www.mav.hu) honlapról a <http://www.mav.hu/res/teljesitesigazolasi_adatlap.pdf> link segítségével.)

Amennyiben

* a számlából (teljesítésigazolásból) nem egyértelműen beazonosítható, mely MÁV szervezeti egység részére történik a számlázás, vagy
* hiányzik a számla melléklete/mellékletei,

akkor az Önök számláját nem áll módunkban befogadni.

Amennyiben az új számlázási renddel kapcsolatosan kérdése merülne fel, úgy forduljon bizalommal **Fejes Krisztina (telefon: 511-1185, e-mail:** [**fejesk@mav.hu**](mailto:fejesk@mav.hu)**)** kollégánkhoz a megadott elérhetőségek valamelyikén.

**Basware Teljesítés Igazolás**

|  |  |
| --- | --- |
| Vállalkozó neve: |  |
| Vállalkozó telephelye: |  |
| Számlabenyújtási hely: |  |
| Megrendelő neve: |  |
| Megrendelő címe: |  |
| Rendelés száma: |  |
| Teljesítés dátuma: |  |
| Típus: |  |
| Költségviselő: |  |

Munka megnevezése:  
===============================

Munka műszaki tartalma:  
===============================

|  |  |  |  |  |  |
| --- | --- | --- | --- | --- | --- |
| Rendelési sor száma | Leírás | Mennyiség | ME | Egységár | Nettó |
| 1 |  |  |  |  |  |

Teljes összeg: Ft + ÁFA

Kiállítás Dátuma:

Kérjük Kedves Partnerünket, hogy a számla Megjegyzés rovatában feltüntetni szíveskedjenek a rendelés számát.  
Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni.

**6. számú melléklet**

**Meghatalmazás a külföldi adóilletőségű vállalkozó részéről a 17.3. pont szerint**

Alulírott, ………………………..(képviselő neve) a ……………………(Vállalkozó neve, székhely, cégjegyzékszám) képviseletében

meghatalmazom

a magyar adóhatóságot, hogy a …………………(Vállalkozó neve, székhely, cégjegyzékszám) adóilletősége szerinti adóhatóságtól közvetlenül, az országok közötti jogsegély igénybevétele nélkül beszerezhet a ……………………-re (Vállalkozó neve, székhely, cégjegyzékszám) vonatkozó adatokat.

Dátum

…………………………….

cégszerű aláírás

**7. számú melléklet**

**Alvállalkozók Vállalkozó nyilatkozata alapján**

Alulírott ………………….(név, beosztás), a ……………………………. (cégnév) (székhely:……………………..; cégjegyzékszám:………………………..; adószám:………………………..; a továbbiakban: Társaság) arra jogosult képviselőjeként polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a Társaság, mint vállalkozó és a **MÁV Magyar Államvasutak Zártkörűen Működő Részvénytársaság** mint megrendelő között a Megrendelő *„***Havária-jellegű és rendkívüli eseményekből bekövetkező környezeti károk (felszín alatti szennyezések) felmérési, felszámolási és dokumentálási munkáinak beszerzése keretmegállapodás keretében 2016-2019. közötti időtartamra***”* tárgyban a közbeszerzésekről szóló 2015. évi CXLIII. törvény 104. §-a alapján a Kbt. 105. § (1) bekezdés a) pontja szerinti keretmegállapodás megkötésére irányuló, Kbt. Második rész szerinti nyílt közbeszerzési eljárásban …………………..(dátum) napján kötött Vállalkozási szerződés teljesítésébe a Társaság az alábbi alvállalkozókat kívánja bevonni, továbbá kijelentem, hogy ezen alvállalkozók nem állnak a Kbt. és a hivatkozott Vállalkozási szerződés megkötését megelőző közbeszerzési eljárásban előírt kizáró okok hatálya alatt.

*Alvállalkozó 1.*[[8]](#footnote-8)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a Vállalkozási keretszerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[9]](#footnote-9)

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a Vállalkozási keretszerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[10]](#footnote-10)

……………….., 201………………..

………………

…………………

Vállalkozó cégszerű aláírása

1. Részajánlat számozása alapján töltendő ki! [↑](#footnote-ref-1)
2. Az adott rész vonatkozásában kerül aktualizálásra a szerződés megkötésekor. [↑](#footnote-ref-2)
3. Vállalkozó ajánlata alapján töltendő ki. [↑](#footnote-ref-3)
4. Elegendő a szerződés fejlécében szereplő rövid nevet megadni [↑](#footnote-ref-4)
5. Az adott rész vonatkozásában kerül aktualizálásra a szerződés megkötésekor. [↑](#footnote-ref-5)
6. RID: Veszélyes Áruk Vasúti Szállítására Vonatkozó Európai Szabályozás [↑](#footnote-ref-6)
7. ADR: Veszélyes Áruk Közúti Szállítására Vonatkozó Európai Szabályozás [↑](#footnote-ref-7)
8. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-8)
9. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-9)
10. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-10)